Zvaničnici su rekli da je 75 zatvorenika pobeglo iz zatvora na istoku Paragvaja, nedaleko od granice sa Brazilom.\nOva grupa, sa sedištem u Sao Paolu, ima oko 30.000 članova i bavi se trgovinom drogom i oružjem. Deluje na teritoriji Brazila, ali i u Paragvaju, Boliviji i Kolumbiji.\nPolicija je danas, tokom inspekcije zatvora, utvrdila da je celi jedan zatvorski blok, u kome su bili pripadnici brazilske grupe, prazan. U jednoj od ćelija pronašli su 200 vreća sa peskom.\n- Pronašli smo tunel, ali je on verovatno samo paravan koji je trebalo da skrene pažnju policije. Očigledno je da je u zatvoru bilo saučesnika - rekao je on.\nHAPŠENJE U URUGVAJU Četiri osobe iza rešetaka zbog veza sa švercom ŠEST TONA KOKAINA\nPerezova je rekla da su zatvorenici koji su bili na drugom spratu, takođe, pobegli, što ukazuje da su njihove ćelije bile otvorene.\n- Ovde se očigledno radi o korupciji - rekla je Perezova.


Požari kod Kladova pod kontrolom - Info 24\nAleksandar Vulin prilikom obilaska Kladova i okoline Foto: Ministarstvo odbrane\nPožari kod Kladova pod kontrolom\nRedakcija 04/08/2017\t0 Komentara\nMinistar odbrane Aleksandar Vulin obišao je pripadnike 98. vazduhoplovne brigade iz Niša koji su, na zahtev Sektora za vanredne situacije MUP-a, od juče angažovani na gašenju šumskih i poljskih požara u mestima oko Kladova. Zahvaljujući ljudima iz Sektora za vanredne situacije i pripadnicima Vojske Srbije situacija na terenu je stabilna, poručuje ministar odbrane.\nPripadnici Vojske Srbije iz sastava 98. vazduhoplovne brigade iz Niša su helikopterom HT-40, koristeći protivpožarno vedro, izbacili osam vodenih bombi sa više od 16.000 litara vode, saopštilo je Ministarstvo odbrane.\nVulin je istakao da je zahvaljujući radu ljudi iz Sektora za vanredne situacije i radu pripadnika Vojske Srbije situacija na terenu stabilna i da je uočen jedan manji požar koji bi trebalo da bude vrlo brzo lokalizovan.\n“Želim da zahvalim ljudima iz Sektora za vanredne situacije na ogromnoj požrtvovanosti i da kažem da sam veoma ponosan na pripadnike Vojske Srbije na njihovoj stručnosti, na njihovoj upornosti i vrednoći i uostalom mi smo uvek tu za građane Srbije”, naglasio je ministar odbrane.\nDodao je da će Vojska Srbije uvek biti tu kada je potrebno i biti tamo gde je najteže.\n“Srbija uvek može da računa na svoju vojsku. Danas smo prisustvovali, nadamo se, poslednjem letu za danas, posade su kao i uvek bile požrtvovane, nesebične, hrabre, stručne i Srbija ima na koga da se osloni i u trenucima kada je teško”, naglasio je Vulin.\nMinistar odbrane je rekao da kao društvo moramo da razmišljamo o tome da će se ovakve situacije ponavljati, kao i da znamo da se i klima promenila i da upravo zbog toga moramo bolje da se organizujemo.\n“Da i lokalna samouprava i građani moraju da znaju da je vreme da ponovo uspostavljamo sisteme koji su nas nekada krasili po organizovanosti i uređenosti i da je vreme da se svako od nas uključi i u proces obuke i u proces organizacije kako bismo bili spremni za ovakva dešavanja”.\nOdgovarajući na pitanja novinara, Vulin je rekao da je država prepoznala da je potrebno bolje se organizovati i da je potrebno da svi naučimo šta treba da radimo i da znamo kako da reagujemo.\nZgarišta posle gašenja požara u okolini Kladova\n“Ovde se lokalna samouprava dobro organizovala, ovde su ljudi radili i sve bi bilo mnogo lakše, kada već dođe do ovakvih situacija i ljudima iz Sektora za vanredne situacije i iz Ministarstava odbrane kada imate organizovano lokalno stanovništvo koje učestvuje i koje je tu da pomogne”, naveo je Vulin.\nZajedno sa predstavnicima lokalne samouprave i Sektora za vanredne situacije MUP helikopterom Vojske Srbije obišao je teren i uverio se da su požari u rejonu Kladova i Negotina pod kontrolom.\nPrethodno su ga u opštini Kladovo zamenik predsednika opštine Dragan Novaković i pukovnik Vlada Plemić iz Sektora za vanredne situacije upoznali sa situacijom na terenu u poslednja dva dana.\nZamenik predsednika opštine Kladovo, Dragan Novaković i pukovnik Vlada Plemić su se zahvalili ministru odbrane i pripadnicima Vojske Srbije koji su učestvovali u akciji gašenja požara.\nNovaković je rekao i da je sve što se dešava u zadnje vreme jedna velika opomena za sve i da svi moraju da se uključe u rešavanje problema.\nTags: aleksandar vulin, INFO 24, Kladovo, pozar, srbija, www.info24.rs\nRužić sa Srbima u Hrvatskoj na godišnjicu "Oluje"\n"Dokumenta" podnela krivičnu prijavu za zločine hrvatskih vojnika tokom "Oluje"


Oštre reakcije svetskih zvaničnika na upad u Kongres SAD - Svet - Dnevni list Danas\nPočetna » Svet » Oštre reakcije svetskih zvaničnika na upad u Kongres SAD\nZvaničnici širom sveta osudili su danas smrtonosni upad pristalica odlazećeg američkog predsednika Donalda Trampa u Kongres SAD u Vašingtonu i naveli da mora da bude poštovana volja građana iskazana na predsedničkim izborima 3. novembra.\n3Piše: Beta/Fonet 07. januara 2021. 11.28 Izmenjeno: 15.50\nFoto: EPA-EFE (1.) Andreas Gora _ POOL (2.) MARC ISRAEL SELLEM _ POOL (3.) IRANIAN PRESIDENTAL OFFICE HANDO\nGeneralni sekretar NATO Jens Stoltenberg izjavio je da rezultati izbora moraju da budu poštovani dok je za nemire u Kongresu naveo da su to bile „šokantne scene u Vašingtonu“.\n„Scene koje smo videli rezultat su laži, podele i prezira prema demokratiji, rezultat mržnje i razuzdanosti, uključujući i sa najvišeg nivoa. Ovo je istorijska prekretnica za SAD… Siguran sam da je američka demokratija jača od te mržnje“, ocenio je nemački predsednik Frank Valter Štajnmajer (Frank-Walter Steinmeier).\nNorveška premijerka Erna Solberg rekla je da u „demokratiji, stranka koja gubi mora da prizna svoj izborni poraz i doprinese mirnom prenosu vlasti“.\nFrancuski predsednik Emanuel Makron (Emmanuel Macron) ocenio je da „ono što se dogodilo u Vašingtonu, definitivno nije Amerika“. „Verujemo u snagu naših demokratija, verujemo u snagu američke demokratije“, naveo je Makron.\nŠef Odbora za spoljne poslove u gornjem domu ruskog parlamenta Konstantin Kosačov ocenio je da su događaji u Vašingtonu pokazali da je američka demokratija počela da „šepa na obe noge“\n„Ovo je nažalost, zapravo dno. To kažem bez senke zluradosti. Amerika se više ne drži zacrtanog kursa i zato je izgubila svako pravo da ga postavlja, a još više da ga nameće drugima“, rekao je ruski zvaničnik.\nMinistar spoljnih poslova Irske Sajmon Koveni (Simon Coveney) ocenio je da je upad u Kongres namerni napad na demokratiju Trampovih pristalica „u pokušaju da ponište slobodne i poštene izbore“.\nPredsednica Slovačke Zuzana Čaputova rekla je da scene sa američkog Kapitola pokazuju koliko je govor mržnje opasan. „Prezir prema demokratskim institucijama nagriza prava građana i može da potkopa politički poredak“.\nPremijerka Novog Zelanda Džasinda Ardern (Jacinda) je rekla da je pogrešno ono što se desilo u Vašingtonu. „Demokratija znači pravo građana da glasaju, da se njihov glas čuje i zatim mirno potvrdi ta odluka, koju nikada ne bi trebalo da poništi rulja“.\nIndijski premijer Narendra Modi rekao je da je uznemiren vestima o neredima i nasilju u Vašingtonu. „Mora da se nastavi miran prenos vlasti. Ne sme se dozvoliti da se demokratski proces uništi nezakonitim protestima“, naveo je on.\n„Ovo je lekcija koju treba naučiti – da su jake institucije, a ne jake ličnosti bedem bogate demokratske kulture“, ocenio je bivši potpredsednik Nigerije Atiku Abubakar.\nNemačka kancelarka Angela Merkel izjavila je da je istovremeno „tužna i gnevna“ posle upada pristalica odlazećeg američkog predsednika u Kongres i dodala da Donald Tramp snosi deo odgovornosti za to.\n„Duboko žalim što Tramp novembarski izborni poraz nije priznao ni u sredu“, rekla je nemačka kancelarka novinarima i dodala da su sumnje u ishod izbora stvorile atmosferu koja je dovela do incidenata u Vašingtonu.\nZapadna demokratija je „krhka i ranjiva“, ocenio je iranski predsednik Hasan Rohani posle upada mase pristalica predsednika Donalda Trampa u Kongres SAD i upozorio svet na porast populizma.\n„Ono što smo sinoć i danas videli u SAD pre svega pokazuje koliko je zapadna demokratija ranjiva i krhka“, rekao je Rohani u govoru koji je prenela državna televizija. On je rekao da su nažalost zapadne zemlje tlo za populizam uprkos napretku u industriji i nauci.\nPremijer Izraela Benjamin Netanjahu osudio je, kako je rekao „sramotan“ nasilan upad u Kongres SAD, pošto su američki poslanici potvrdili pobedu kandidata demokrata Džozefa Bajdena na predsedničkim izborima.\nIzraelski lider je ocenio da je „američka demokratija generacijama bila inspiracija za svet i Izrael“ i za njega. „Ovaj nasilni nered je potpuno suprotan vrednostima koje su bliske Amerikancima i Izraelcima. Ne sumnjam da će američka demokratija prevladati, kao što je uvek bio slučaj“, rekao je Netanjahu.\nBritanski premijer Boris Džonson ocenio je kao „sramne scene“ u Vašingtonu. „Sramotne scene u američkom Kongresu. SAD su branioci demokratije širom sveta, i sada je od vitalnog značaja da se prenos moći odvija mirno i uredno“, naveo je Džonson na Tviteru.\nMinistar finansija SAD Stiven Mnučin (Steven Mnuchin) je izjavio da je napad na zgradu Kongresa u Vašingtonu „neprihvatljiv“ i pozvao Ameriknace da poštuju demokratski proces.\n„Nasilje koje se desilo prošle noći u Kongresu u Vašingtonu je potpuno neprihvatljivo. Vreme za našu naciju da se ujedini i poštuje demokratski proces u SAD“, rekao je on, preneli su izraelski mediji.\nŠef evropske diplomatije Žozep Borel (Josep Borrell) osudio je upad Trampovih pristalica u Kongres kao „napad bez presedana na američku demokratiju“ i pozvao na poštovanje rezultata predsedničkih izbora na kojima je pobedio demokrata Džozef Bajden (Joseph Biden).\nČlanovi Kongresa SAD potvrdili su danas pobedu kandidata demokrata Džozefa Bajdena na predsedničkim izborima nakon što su odbacili sve prigovore na glasove elektora po saveznim državama.\nPosle duge noći, obeležene upadom pristalica odlazećeg američkog predsednika u Kongres i četvoročasovnom okupacijom zgrade tokom koje su poginule četiri osobe, Bajdenova pobeda na novembarskim izborima je i zvanično potvrđena, javio je Asošiejted pres.\nKritike i u svetskim medijima\n„Državni udar ludila“, „Neredi u Vašingtonu“, „Demokratija pod opsadom“, „Pokušaj nasilnog puča“ – samo su neke od ocena svetskih medija povodom upada pristalica aktuelnog američkog predsednika Donalda Trampa u Kongres da bi sprečili zvanično proglašenje pobede Džozefa Bajdena na predsedničkim izborima.\nNepodeljeno je mišljeneje većine medija je da za haos na Kapitolu odgovornost snosi Tramp koji je govorima ohrabrio pobornike svoje da nerede koji su eskalrirali do upada u zgradu Kongresa i sukoba sa policijom i Nacionalnom gradom, u kojima je nastradalo četvoro demonstranata, a najmanje 52 ih je uhapšeno.\nS naslovima poput „Tramp zapalio Vašington““, „Demokratija pod opsadom“ ili „Državni udar ludila“ za nasilje direktno okrivljuje odlazećeg šefa države, dok britanski Tajms ističe su „Trampovi pobornici upali u srce američke demokratije“.\nDejli Telegraf pod naslovom „Demokratija pod opsadom“ opisuje „scene nasilja i haosa bez presedana“, nazivajući Trapove pristalice „hordama“ koje su ušli u Kapitol.\nBritanski Gardijan nerede na Kapitolu upad u Kongres smatra „najdramatičnijim izazovom“ ameerčke domokratije „od građanskog rata“.\nAgencija Frans pres prenosi da većina evropskih medija u opisivanju nereda u Vašingtonu ponavlja reči „kaos“ i „sramota“, a među ostalima nemački Di Velt događaje naziva „danom sramote za američku demokratiju“ i “ prvim pokušajem nasilnog puča“.\n„Predsednik (Tramp), njegove laži i beskičmeni republikanci politički su odgovorni za to“, ocenjio je dopisnik Di Welta iz SAD.\nNemački Zidojče Cajtung izabrao je naslov „Državni udar ludila“, uz ocenu da su neredi u američkoj prestonici „sramota Vašingtona“.\nIalijanska Republika, praveći paralelu s italijanskim fašističkim diktatorom Benitom Musolinijem i njegovim stupanjem na vlast dvadesetih godina prošlog veka, ocenjuje da su neredi u Vašingtonu bili slični „maršu na Rim“ i da je „upad na Kapitol“ predstavljajo „napad na svetost demokratije“.\nKoriere dela Sera komentariše profil desničara i ekstremista koji su na Kaptolu podržavali Trampa i zaključuje kako je njegova poruka, kad su neredi već eskalirani, zakasnela.\n„Desni ekstremisti, ali i žene i mladi. Direktno ih je pozvao Tramp, koji je zatim pokušao da smiri situaciju na televiziji porukom: ‘Mi smo stranka zakona i reda’. Ali, bilo je prekasno“, konstatuje italijanski list.\nU francuski Liberasionu Trampovo ponašanje nazivaju „strategijom haosa“, kojom je „zapalio Vašington“, a njegov napad na demokratiju „postao je konkretan i simboličan“ upadom pristalica takve politike u Kongres.\nRuska agencija RIA Novosti prenosi ocenu portparolke Ministarstva spoljnih poslova Marije zaharove da je „izborni sistem u Sjedinjenim Državama arhaičan, ne zadovoljava savremene demokratske standarde, stvarajući mogućnosti za brojne prekršaje“, a da su „američki mediji postali instrument političke borbe“.\n„To je u velikoj meri razlog podela u društvu koje se danas primećuje u Sjedinjenim Državama“, ocenila je portparolka ruske diplomatije.\nZaharova je poručila kako Moskva želi da „prijateljski američki narod dostojanstveno prevaziđe ovaj dramatični trenutak u sopstvenoj istoriji“.\nBejamin Netanjahu, kongres, SAD\n07. januara 2021. u 13.56\nNe laje pas sela radi nego sebe radi.\n07. januara 2021. u 14.24\nKako nisu osudili upad Boška Obradovića?\nGde je sad osuda pretjerane upotrebe sile,gde su prava slobode govora i izražavanja,gde su sankcije za SAD?\n08. januara 2021. u 06.11\nNisu demonstranti bili tamo zbog Trampa, nego zbog ideje koju Tramp predstavlja. Da li je neko video na snimcima kojeg crnca ili latinosa? To su bili beli suprematisti, direktni sledbenici arijevske teorije Adolfa Hitlera, koji su u Trampu pronašli njegovu reinkarnaciju. Amerika nije demokratija, ona je konj kojeg može svako da zajaši čim skupi dovoljno glasova, što su pokazale i prethodne četiri godine.


Inspektorat Srpske: Izrečene kazne u iznosu od 11.000 KM - infoBirač\nRepublički inspektori su u saradnji sa inspektorima jedinica lokalne samouprave protekle sedmice izvršili 933 inspekcijske kontrole poštovanja preventivnih mjera zaštite od epidemije u zajednici i radnim sredinama, saopšteno je iz Inspektorata Republike Srpske.\nU 10 slučajeva subjekti su zatečeni u prekršaju, te su im izrečene kazne u iznosu od 11.000 KM, dok je za dva objekta izrečena mjera privremene zabrane rada, navodi se u saopštenju.\nNadležni inspekcijski organi i protekle sedmice nastavili su sa pojačanim nadzorom na Јahorini, a zbog aktuelne zimske turističke sezone.\nU proteklih sedam dana kod poslovnih subjekata na Јahorini izvršeno je 48 kontrola i u jednom slučaju utvrđene su nepravilnosti, navodi se u saopštenju.\nOd početka zimske sezone na Јahorini je izvršeno 379 kontrola, od čega je sedam bilo sa utvrđenim nepravilnostima, zbog čega su izrečene kazne u iznosu od 13.000 KM, saopšteno je iz Inspektorata Republike Srpske.\nU okviru provođenja preventivnih mjera na suzbijanju širenja virusa korona do sada je kod poslovnih subjekata izvršeno 37.547 inspekcijskih kontrola u kojima su izrečene kazne u iznosu od 551.000 KM, dok je za 53 objekta izrečena mjera privremene zabrane rada, navodi se u saopštenju.\nInspekcijski organi će i u narednim danima nastaviti sa kontrolama poštovanja preventivnih mjera, u skladu sa Zaključcima Republičkog štaba za vanredne situacije i preporukama Instituta za javno zdravstvo Republike Srpske.\nIz Inspektorata Republike Srpske apeluju na građane da i dalje ostanu odgovorni i da poštovanjem preventivnih mjera pruže podršku radu nadležnih službi.\nPopović: Opada broj pacijenata u kovid odjeljenju – stagnacija virusa


Dodela nagrada za etičko izveštavanje o rodno zasnovanom nasilju\nU kategoriji štampani/onlajn medij nagrađena je novinarka Jovana Gligorijević za rad "Seksualno nasilje u Istraživačkoj stanici Petnica - Zavera ćutanja koja je dugo trajala" objavljenom u nedeljniku "Vreme" 24. juna 2021. godine. Nagrada je vaučer u vrednosti od 10.000 dinara za računarsku opremu i poklon kartica za knjižaru.\nŽiri je odlučio da u okviru ove kategorije dodeli posebnu pohvalu i nagradu novinarki Marijani Čanak za tekst "Kako institucije štite žene koje su preživele nasilje" objavljenom 5. oktobra 2021. godine na Portalu o invalidnosti. Nagrada je poklon kartica za knjižaru i ceger.\nU kategoriji tv prilog nagrađena je novinarka Ilijana Berber za prilog "Viši sud u Novom Sadu: za žrtve nasilja skrin soba", emitovanom 22. novembra 2021. godine u emisijama TV Dnevnik i Razglednice na prvom programu Televizije Vojvodine. Nagrada je vaučer u vrednosti od 10.000 dinara za računarsku opremu i poklon kartica za knjižaru.\nU kategoriji radio prilog nagrađena je redakcija podcasta "Reaguj" za emisiju "Čija je intima" objavljenu 7. aprila 2021. godine na platformi Sounder, a u okviru Nezavisnog društva novinara Vojvoidne. Nagrada je vaučer u vrednosti od 10.000 dinara za računarsku opremu i poklon kartice za knjižaru.\nČestitamo nagrađenim autorkama i autoru!\nZahvaljujemo se svim učesnicama i članicama/članu žirija! Hvala vam što radite na unapređenju medijskog praćenja tema važnih za dobrobit i mentalno zdravlje zajednice i društva!


Probna matura sledeće sedmice - Ozonpress :: internet portal\nUČENICI osmog razreda sledeće nedelje, 7. i 8. aprila, polagaće probnu malu maturu. U petak od podne rešavaće test iz matematike, a u subotu će od 9 do 11 odgovarati na pitanja iz srpskog, odnosno maternjeg jezika i književnosti, a posle polučasovne pauze rešavaće kombinovani test, sa pitanjima iz istorije, biologije, hemije, fizike i geografije. Ove godine završni ispit na kraju osnovne škole prvi put će biti organizovan i na bosanskom jeziku.\nPRIPREME ZA PISA TESTIRANjE\nNASTAVNICI i učenici od ponedeljka počinju sa pripremama za probno PISA testiranje, najznačajniju međunarodnu proveru đačkog znanja. Iako je početak projekta zakazan za 3. april, učenici će biti testirani tek posle nekoliko nedelja, kada budu konačne liste onih koji će polagati, kada budu spremni školski računari i završene ostale pripreme.\n– Učestvovaće do 2.400 učenika koji su rođeni 2001. godine, iz 43 srednje škole širom Srbije – najavljuje za „Novosti“ dr Dragica Pavlović Babić, PISA koordinatorka za Srbiju. – Učenici će polagati jedan test sa pitanjima iz više oblasti – jezika, matematike, nauke i finansijske pismenosti. To treba da im posluži kao priprema za veliko testiranje koje će u celom svetu biti organizovano na proleće sledeće godine.


"Novozelandsko prirodno i kulturno nasleđe srž je našeg turizma i našeg nacionalnog identiteta", rekla je ministar zaštite okoline Eugenie Sage. Ne želeći da se odreknu turista, ali i sačuvaju svoje prirodno bogatstvo, vlada je predstavila novu i, kako kažu, sofisticiranu strategiju istovremenog širenja infrastrukture i čuvanja predela. Zajednički su je sastavila dva ministarstva, turizma i zaštite okoline.\nFoto: Wikikiwiman / Wikipedia\nPosetioci će plaćati taksu na ulazu u zemlju\nNovac za to će se osigurati iz regionalnih razvojnih fondova, ali i novom taksom za posetioce.\nOd oktobra ove godine vlada će turistima naplaćivati 35 novozelandskih dolara na ulasku u zemlju.\nProšle godine tu zemlju je posetilo 3,8 miliona inostranih turista. Prihod od taksi će nameniti zaštiti okoline i ulaganju u infrastrukturu.\nOčekuje se da će do 2025. broj inostranih turista narasti na pet miliona.\n"I kako broj turista raste, moramo osigurati da naša turistička industrija bude deo rešenja u problemima zaštite okoline", rekla je Sage.


OTVOREN SAJAM PRIVREDE I PREDUZETNISTVA EKSPO NIS 2018 – Slika Vest\nOTVOREN SAJAM PRIVREDE I PREDUZETNISTVA EKSPO NIS 2018\nSlikaVest,Nis,13.decembar-pod sloganom “Pre(d)uzmi svoju budućnost” danas je u hali “Čair” u Nišu, otvoren Sajam privrede i preduzetništva “Ekspo Niš 2018”. Organizator sajma je Gradske opštine Pantelej, pod pokroviteljstvom Grada Niša i uz podršku republičkih institucija, mešu kojima je i Privredna komora Srbije (PKS). Svoje proizvode i usluge predstavile su firme sa čitavog juga Srbije, ali su u Niš sa svojim proizvodnim programom stigli i gosti iz Osečine i Inđije.\nPrivredna manifestacija kojom se Niš vraća na sajamske i privredne mape Srbije i regiona otvorena je govorom predsednika Organizacionog odbora Sajma i Gradske opštine Pantelej Bratimira Vasiljevića. Pročitano je i pismo podrške koju je Ekspo Niš 2018. dobio od PKS i njenog predsednika Marka Čadež.\nObraćajući se privrednicima i gostima Sajma privfrede I preduzetništva Vasiljević je istakao da Ekspo Niš korespondira sa politikom Vlade Republike Srbije i usvojenim Programom dekade preduzetništva. Istakao je da u skladu sa imperativnim ciljevima države i ovog Sajma u okviru manifestacije održava i velika Konferencija – Potrebe privrede za kadrovima i primena zakona o dualnom obrazovanju.\n-Drago mi je da je upravo Niš domaćin prve regonalne konferencje o ovoj temi, u organizaciji Privredne komore Srbije i Austrijske privredne komore. Ovaj stručni skup posvećen je pitanjima dualnog obrazovanja kojem država Srbija pridaje posebnu pažnju, od značaja za privredu i njenu kadrovsku bazu. Danas se ovde susreću privreda, školstvo i zakonodavstvo, tri ključna skupa za uspostavljanje sistema dualnog obrazovanja koja konačnu treba da doprinesu bržem zapošljavanju i oživljavanju naše privrede, rekao je Vasiljević. Naveo je da su to, uz tržišno povezivanje, najvažniji ciljevi Sajma u Nišu na kome su predstavljeni proizvodi i usluge privrednih subjekata sa područja cele naše zemlje. Putem video bima učesnicima konferencije koja je usledila nakon svečanog otvaranja obratio se i predsednik PKS Marko Čadež, ističući da institucija na čijem je čelu u velikoj meri pruža podršku razvoju dualnog obrazovanje.\n-Zahvaljujem se na interesovanju za ovu, ja mislim, najvažniju temu za opstanak i rast srpske privrede. PKS već tri – četiri godine intenzivno radi na uvođenju dualnog obrazovanja u srednje stručne škole u Srbiji. Privreda ne samo da traži dobre učenike koji će zaista moći da uče ono što će da rade na radnom mestu, dakle, da nauče tamo gde je to znanje i stvarano. O rezultatima najbolje govore brojke. Proteklih pet godina broj učenika uvećan je za deset puta – sa 400 na 4.500, broj škola pet puta – sa 16 na 80, a broj kompanija 15 puta – sa 40 na 600. Iako su samo dve generacije učenika u različitim pilot projektima završile ovaj vid školovanja u dualnom obrazovanju u srednjim stručnim školama, 85 % odmah se zaposlilo u kompanijama gde su i učile svoj posao. Želim da se na ovoj konferenciji upoznate mogućnostima za vaše kompanije, da vidite šta vam donosi i da zajedno uvedemo dualno obrazovanje u školski sistem Srbije, rekao je Čadež. Na konferenciji su uz predstavnike PKS i Austrijske privredne komore kao organizatora govorili predstavnici Ministarstva obrazovanja, nauke I tehnološkog razvoja, Nacionalne službe za zapošljavanje, regionalnih komora, Grada Niša, privrede i srednjih stručnih škola ukljućenih u sistem dualnog obrazovanja. Inicijativu za uvođenje dualnog obrazovanja u obrazovni system Srbije dala je domaća privreda, a projekat se sprovodi uz finansijsku podršku Austrijske razvojne agencije od 1,6 miliona evra i ekspertsku podršku Austrijske privredne komore. Cilj austrijsko – srpskog partnerstva je efikasnija integracija kompanija u sistem dualnog obrazovanja.\nSajam privrede i preduzetništva u Nišu se završava sutra, 14. decembra, razgovorima privrednika B2B, radom Sajma zapošljavanja i svečanom dodelom priznanja najboljim učesnicima.\nUlaz za posetioce Ekspo Niša je besplatan.\nEkspo Nis 2018


Jelašić: Standard zavisi od inflacije, a ne od kursa | Autonomija\nJelašić je građanima, kao zaštitu od nepovoljnih kretanja deviznog kursa, preporučio da se zadužuju u dinarima.\n„Povećanje plata i penzija, kao i Predlog zakona o fiskalnoj odgovornosti biće glavne teme predstojećih razgovora sa Misijom međunarodnog monetarnog fonda (MMF), koja dolazi u avgustu“, rekao je Jelašić u intervuju za Betu.\nOn je istakao da će odluka o odmrzavanju plata i penzija zavisiti od toga da li mogu da se obezbede veći prihodi ili manji rashodi budžeta, odnosno kakav „miks“ određenih politika je Vlada spremna da preduzme.\nProduženje aranžmana sa MMF-om, je prema njegovim rečima, poželjno za Srbiju, jer Vlada ulaži u drugo poluvreme i pripreme za izbore kad se po pravilu donose populističke mere.\n„I za NBS je, pored Zakona o fiskalnoj odgovornosti, poželjno da se produži aranžman sa MMF-om jer će centralna banka posle aprila 2011. godine, kad ističe sadašnji aranžman, biti na brisanom prostoru, odnosno ostaće bez jakog saveznika u nastojanju da se naprave strukturne reforme i teški rezovi kako bi se postigao održiv privredni razvoj“, naglasio je Jelašić.\nNema nijednog zakona koji, kako je upozorio, vladi zabranjuje da zbog političkih interesa preko noći promeni ono što se godinama mukotrpno radilo.\nInflacija, prema oceni Jelašića, je za sada pod kontrolom i ubuduće će zavisiti od dešavanja na međunarodnim finansijskim tržištima, kao i od cena poljoprivrednih proizvoda, koje su do sada delovale dezinflatorno, i cena koje su pod kontolom države čiji rast ove godine ne bi smeo biti veći od 11 odsto.\nNa kretanje deviznog kursa će, kako je dodao, i nadalje uticati ponuda i tražnja deviza i tu je nepovoljna okolnost što će se teško ostvariti planirani neto priliv stranih investicija od 1,3 milijarde evra, zbog sporog oporavka privreda u regionu.\nPovoljno je, prema rečima Jelašića, što se domaća privrede prilagođava nastalim okolnostima, odnosno što se izvozom pokriva blizu 70 odsto uvoza i povećava produktivnost, ali nezaposlenost i dalje ostaje problem koji ne može da se rešava monetarnom politikom.\nU cilju nesmetanog funkcionisanje deviznog tržišta NBS ima mogućnost, kako je naveo, da od deviznih rezervi, koje sada iznose 10,2 milijarde evra, po programu sa MMF-om do kraja godine „potroši“ više i od milijardu evra.\n„U ponudi banaka ima dovoljno kratkoročnih i srednjoročnih dinarskih kredita, ali nema hipotekarnih, dugoročnih, na čemu u narednom periodu treba više da se poradi“, istakao je Jelašić.\nDržava, prema njegovim rečima, treba postepeno da se povlači iz subvencionisanja kredita privredi i građanima.\n„Svi oni koji trenutno dinarski kredit otplaćuju sa godišnjom kamatnom stopom od 12 odsto, a devizni sa kamatom od šest-sedam odsto treba da se zahvale državi jer razliku plaćaju poreski obveznici, odnosno država nekoga časti“, rekao je guverner u ostavci.\nJelašić je istakao je bankarski sektor u Srbiji stabilan i već je deo Evropske unije, pošto je su osnivači 75 odsto banaka u Srbiji iz EU.\n„Izazovi za bankarski sektor su odakle će doći ‘novo ulje’, odnosno izvori za nove kredite, kao i kako će ići dalja konsolidacija banaka. Akcionari banaka se varaju ako misle da će se brzo vratiti na vremena od pre četiri godine“, istakao je Jelašić.


Podrška Slovenije učesnicima protesta u Belorusiji\nTanjug 7. februara 2021. 19:09\nLJUBLJANA – Ministarstvo spoljnih poslova Slovenije izrazilo je danas solidarnost i podršku građanima Belorusije koji od predsedničkih izbora prošle godine održavaju mirne proteste, zahtevajući poštovanje demokratskih načela i fundamentalnih ljudskih prava.\nObeležavajući danas Dan solidarnosti sa Belorusijom, ministarstvo spoljnih poslova Slovenije osudilo je i nazvalo nedopustivim odgovor beloruskih vlasti na proteste, preteranu primenu sile, nelegalno uskraćivanje slobode i sistematsko nepoštovanje i kršenje osnovnih ljudskih prava, prenosi STA.\nU saopštenju ministarstva je konstatovano da su građani Belorusije, koji i dalje protestuju širom zemlje, jedinstveni u svom zahtevu da predsednik Aleksandar Lukašenko podnese ostavku.\nSlovenačko ministarstvo spoljnih poslova izrazilo je solidarnost sa žrtvama post-izborne represije beloruskih vlasti prema novinarima, profesorima, kulturnim radnicima, intelektualcima, lekarima, studentima, radnicima i naročito prema ženama koje su pokretačka energija ovih protesta.\n„Apelujemo na vlasti u Belorusiji da dozvole predstavnicima OEBS i Saveta Evrope da uđu u zemlju i spovedu preporuke utvrđene tzv. Moskovskim mehanizmom“, kaže se u saopstenju.\nSvetlana Tihanovskaja koja predvodi belorusku opoziciju, proglasila je 7. februar Danom solidarnosti sa Belorusijom i pozvala svetske lidere, aktiviste da pruže podršku demonstrantima u njihovim zahtevima upućenim vlastima da prekinu sa primenom sile i utvrde ko je odgovoran za sva kršenja ljudskih prava u Belorusiji.


Beogradski festival igre - Blic Online\nŠpanska predstava “Kraljevstvo” na jesen u Beogradu: Banane i King Kong kao metafore za kapitalizam\nLjudsko telo može biti ključ za razumevanje funkcionisanja kapitalizma, kaže Pau Palasio, jedan od autora predstave “Kraljevstvo” koju ćemo imati prilike da gledamo u Beogradu.\nDimitris Papajoanu pred nastup na BFI: Umetnost i scena su duhovna potreba da se preživi\nPredstava “Mastilo” grčkog koreografa Dimitrisa Papajoanua biće izvedena u Srpskom narodnom pozorištu 14. i 15. aprila u sklopu Beogradskog festivala igre.\nIzložba “Talenti rastu u Srbiji” otvorena je danas u ulici Strahinjića Bana, na platou između Francuske i Skadarske ulice, u organizaciji Nacionalne fondacije za umetničku igru, kao prateći program aktuelnog 18. izdanja Beogradskog festivala igre (BFI).\nŠvajcarska trupa "Alias" iz Ženeve sinoć je gostovala četvrti put u prestonici Srbije, a sada premijerno sa plesnim komadom "Normalno." u koreografiji brazilskog umetnika Đulijerma Botelja, a u okviru 18. Beogradskog festivala igre na velikoj sceni Beogradskog dramskog pozorišta.\nŠvajcarska trupa Alias koja otvara 18. Beogradski festival igre, stigla je danas u Beograd. Sa njima je i Đulijerme Boteljo, koreograf komada “Normalno” koji će se 23. i 24. marta, sa početkom u 19.30h, izvoditi na velikoj sceni Beogradskog dramskog pozorišta.\nSVETICA ČIJA SE POBOŽNA SLIKA GRANIČI SA EROTIKOM I SADIZMOM: Roberto Zapala o Svetoj Agati i predstavi sa kojom dolazi u Beograd\nTrupa Roberta Zapale, koreografa iz Katanije, treći put dolazi na Beogradski festival igre, sada sa fascinantnom predstavom “Jesmo li svi mi žrtvovani?” o Svetoj Agati, zaštitnici Katanije.\nU Atrijumu Narodnog muzeja, sinoć je u prisustvu brojnih predstavnika diplomatskog kora i novinara, uručena Nagrada "Jovan Ćirilov – za korak dalje", Beogradskog festivala igre. Odlukom žirija, nagradu za koreografske radove izvedene na predhodnom Festivalu, dobio je Jakopo Godani, direktor Drezden Frankfurt kompanije igre.\nSkoro 4.000 gledalaca posetilo septembarski deo 17. Beogradskog festivala igre\nUmesto u svom prolećnom terminu, 17. Beogradski festival igre je počeo 11. septembra nastupom kompanije La Veronal iz Barselone u Operi Madlenianum. Ujedno, bilo je ovo prvo gostovanje inostranih umetnika u Srbiji, od otvaranja pozorišta nakon vanrednog stanja izazvanog pandemijom. Sledeći epidemiološke mere i uputstva, predstavu “Pasionarija” u koreografiji Markosa Moroa je pratilo 318 gledalaca, a RTS je zabeležio ovo izvođenje, navode organizatori.\nNa 17. izdanju Beogradskog festivala igre (BFI) za sada se odlaže gostovanje predstave "Moje telo"\n Kompanije Olivijea Diboe iz zdravstvenih razloga, objavila je osnivač i direktor Aja Jung na današnjoj konferenciji za medije.\n"Varvarske noći" u Madlenianumu: Podsećanje na zajedničku prošlost koja je starija od nacija\nGodine života između Francuske i Alžira, na suprotnim obalama Mediterana, večita su inspiracija koreografa Ervea Kubija, a njegovu trupa iz Kana će sutra uveče izvesti predstavu "Varvarske noći" na sceni pozorišta Madlenianum, u okviru programa Beogradskog festivala igre.\nBFI odložen za septembar i novembar, moguća refundacija novca za karte\nProgrami 17. Beogradskog festivala igre, originalno predviđeni i najavljeni u periodu od 13. marta do 12. aprila, odloženi su zbog epidemije korona virusa, a sve kupljene ulaznice se mogu iskoristiti u novim terminima festivala ili vratiti uz povraćaj novca, saopštili su iz Beogradskog festivala igre.\nREKONSTRUISANE SENZACIJE Objavljen novi program Beogradskog festivala igre\nBeogradski festival igre biće održan od 11. septembra do 8. novembra, s gotovo istim programom koji je bio predviđen za mart i april, saopštila je Aja Jung, direktorka festivala .\nODLOŽEN i Beogradski festival igre\nBeogradski festival igre odložio je sve predstave koje je trebalo da se održe u martu, dok se za april još razmatra, saopštila je danas direktorka festivala Aja Jung.\nPrvaci i solisti Njujork siti baleta prethodnica glavnog programa 17. Beogradskog festivala igre\nPrvaci i solisti Njujork siti baleta nastupiće u Tel Avivu, Haifi, Budimpešti, Novom Sadu i Beogradu tokom marta. Biće ovo jedina turneja ove čuvene trupe tokom tekuće pozorišne sezone. Šesnaest igrača koje predvode zvezde Sterling Hiltin i Danijel Ulbreht, kao i dva muzičara, izvešće radove Džeroma Robinsa, Žorža Balanšina, Kristofera Vildona i Johana Koborga.\nU svom izdanju od 13. februara u kojem je predloženo šest komada savremene igre koje ne treba propustiti predstojećeg vikenda i tokom sedmice koja sledi u Velikoj jabuci, "Njujork tajms" je naveo čak tri produkcije trupa koje dolaze na 17. Beogradski festival igre. U pitanju su kompanije Ervea Kubija, Olivijea Diboa i Njujork siti balet.\nKompanija Jakopa Alboma iz Amsterdama nastupiće u okviru 17. Beogradskog festivala igre u Operi Madlenianum. Komad “Životni prostor“ („Lebensraum“) inspirisan je opusom Bastera Kitona, glumca i reditelja koji je obeležio dvadesete godine prošlog veka i koji se smatra pionirom lake komedije i fizičkog teatra.


Kosovo ipak uslov? | EurActiv Srbija\nObjavljeno : 04.09.2012.\t Tweet\nOdnosi Srbije i Kosova dominirali su svim razgovorima koje je srpski premijer Ivica Dačić imao 4. septembra u Briselu s najvišim zvaničnicima Evropske unije. Prvog dana dvodnevne posete Briselu, Dačić je bio u prilici da čuje da uzajamno priznavanje Beograda i Prištine jeste uslov koji Evropski parlament vidi za ulazak Srbije u članstvo EU. To je izjavio predsednik Evropskog parlamenta Martin Šulc (Schulz) nakon razgovora s, kako je napisao na svom Tviter profilu, "svojim prijateljem" Dačićem.\n"Odnosi Srbije i Kosova u sklopu miroljubivog razvoja moraju završiti, kako mi to vidimo, uzajamnim priznavanjem", rekao je Šulc. To je prvi put da je jedan visoki zvaničnik EU jasno rekao da je neophodno uzajamno priznavanje Kosova i Srbije.\n"Jasno nam je da sledi još dug put, mnogo prepreka, poput 'fusnote'. Evropski parlament neće ulaziti u pojedinosti, jer je to pitanje za diplomate i vlade. Naš cilj je da na kraju bude moguće da Srbija može postati članica Evropske unije, uz ispunjavanje svih merila i uspostavljanje miroljibivih, postojanih odnosa između dve zemlje", rekao je predsednik Evropskog parlamenta.\nŠulc je ocenio da je to teško ali ne i nemoguće, dodavši da predsednik Evropskog saveta Van Rompej i drugi u EU imaju s tim u vezi i "unutrašnji problem, jer neke od naših članica ne priznaju Kosovo, ali Evropska unija kao celina traži od Srbije da prizna Kosovo".\n"A mi unutar Evropske unije takođe treba da obavimo svoj deo posla", dodao je Šulc, naglasivši da je to "jedno od najosetljivijih i najtežih pitanja za obe strane, za Srbiju i Kosovo, ali i za Evropsku uniju".\n"Ono što smo danas posebno naglasili je da, nezavisno od diplomatskih nužnosti, moramo zajamčiti mir i nenasilje, to je bio cilj EP, ali na kraju dugog puta je uzajamno priznavanje preduslov za učlanjenje (u EU), i to je veoma jasno", naglasio je Šulc.\nNaglasio je da je čvrsto opredeljenje vlade Srbije da nastavi evropski put i ispunjavanje uslova utvrđenih EU "merilima iz Kopenhagena", tako da Srbija bude činilac mira i stabilnosti u region, što, dodao je, uključuje rešavanje i spornih pitanja između Beograda i Prištine.\nDačić, koji je s Van Rompejem razgovarao zajedno s šefom srpske diplomatije Ivanom Mrkićem, podvukao je "jasno opredeljenje Srbije" da nastavi put ka članstvu u EU, ali je zatražio da Unija ne postavlja Srbiji dodatne uslove.\n"Sigurno je da su šanse za dobijanje datuma pregovara i samim tim za evropski put Srbije u našim rukama. Ono što mi molimo naše partnere iz EU to je da ne pomeramo tablu na kojoj piše 'cilj', odnosno da nema dodatnih uslova i proširivanja zahteva koji su postavljeni u decembru prošle godine", rekao je Dačić.\nSrpski premijer je stavio do znanja spremnost Beograda da nastavi dijalog s Prištinom u "tehničkoj i političkoj ravni na veoma visokom nivou".\nPonovio je da nova vlada Srbije ne dovodi u pitanje dogovore koji su već postignuti u okviru dijaloga. "Mi smo spremni za nastavak dijaloga, ne samo o tehničkim pitanjima, nego i o političkim pitanjima i spremni smo da nivo učešća u tom dijalogu bude veoma visok", rekao je Dačić.\nOn je pokušao da uveri evropske partnere u posvećenost nove srpske vlade procesu evropskih integracija rekavši da "su zaključci Evropskog saveta iz decembra shvaćeni veoma ozbiljno i, kada je reč o reformama političkog i društvenog sistema u Srbiji, svakako da će one biti glavni predmet rada i nove vlade Srbije".\nPredsednik Evropskog saveta Van Rompej je podvukao da je "sad važno da budu nastavljene ključne reforme u pravosuđu, suzbijanju korupcije i organizovanog kriminala, slobodi medija i zaštiti manjina".\nA onda je ponovio da "vidljivo i postojano poboljšanje odnosa s Kosovom ostaje ključni zahtev za sledeći korak pokretanja pregovora o ulasku (Srbije) u članstvo EU" i "da svi dosad postignuti dogovori (u dijalogu Beograd-Priština) moraju biti primenjeni, a posebno dogovor o prelazima".\nPrema njegovoj oceni, za krhku situaciju na severu Kosova moraju da se pronađu rešenja koja će poboljšati živote običnih ljudi: "Ja otud pozivam Beograd i Prištinu da se konstruktivno angažuju u dijalogu uz usluge dobre volje Evropske unije".\nU Beogradu, prvi koji je reagovao na Šulcovu izjavu bio je bivši šef tima Srbije za dijalog s Kosovom, zvaničnik Demokratske stranke Borislav Stefanović koji je ocenio da ta "gruba izjava" pokazuje da je početak saradnje nove vlasti s EU "loš i vrlo negativan".\n"To su grube, teške poruke koje dobijaju naše vlasti u prvoj zvaničnoj poseti Briselu", kazao je on i dodao da će biti "potrebno mnogo truda, političckog rizika i povlačenja nepopularnih poteza" kako bi se taj stav amortizovao i sačuvalo Kosovo. On je dodao da bi Vlada Srbije zato trebalo što pre da predstavi najavljeni plan za Kosovo.\n: Dvotrećinska podrška članstvu u EU na Kosovu\n: Sanino: Reforme i Kosovo ključni za pregovore


BMW i dalje (s razlogom) protiv specijalizovane električne platforme - Auto Republika\nNovo rukovodstvo BMW-a neće promeniti kurs i ispratiti primer Mercedes-Benza i Audija, koji su razvili posebne platforme za električne modele, da bi se (po njima) efikasnije borili protiv lidera u segmentu, Tesle.\nŠef bavarske marke, Oliver Cipse, smatra da bi BMW-ova „integralna“ platforma, koja može da ugosti električni pogon, mogla da čini jedinstveni prodajni adut. Iz tog razloga, Cipse planira da se drži konzervativne investicione strategije kada je o elektromobilima reč i nastavi filozofiju svog prethodnika, Haralda Krigera.\nEvropski proizvođači će morati da investiraju ogromne sume da bi prepolovili prosečnu flotnu emisiju na 59 grama CO2 po kilometru do 2030., od ciljanih 95 g/km koji na snagu stupaju početkom sledeće godine. Deset godina od danas, BMW očekuje da će svaki drugi automobil koji bude prodavao u Evropi biti ili „plug-in“ hibrid ili čist elektromobil, da bi uspeo da se nađe u okviru zadatih ekoloških standarda.\n„Po nama, tržišne prognoze su previše nesigurne da bi mogle bespogovorno da zahtevaju nefleksibilne, čisto električne platforme“, izjavio je BMW-ov menadžer, Udo Henle. „Ono što ne želimo je da naše fabrike rade ispod kapaciteta. Henle se prošlog meseca sa ranije pozicije višeg potpredsednika sektora za proizvodnu stragegiju prebacio u odeljenje inženjeringa.\nS finansijskog aspekta, ovakav pristup u potpunosti ima smisla, jer u ranoj fazi tržišne tranzicije ka električnim vozilima, fabrike mogu brzo da se prilagode promenama u potražnji. „Izgradnja nove fabrike bi koštala oko milijardu evra, dok bi prilagođavanje postojećih pogona u cilju proizvodnje električnih vozila iziskivalo sumu izraženu u stotinama miliona evra, prvenstveno za karoseristički sektor i sklapanje“, kaže Henle.\nBMW će zadržati aktuelnu strategiju koja podrazumeva jednu arhitekturu za modele s prednjim i jednu za automobile sa zadnjim pogonom. Slična filozofija koju Bavarci primenjuju u oblasti konvencionalnih modela sa SUS motorima, ne postoji u slučaju čisto električnih platformi. Kritičari kažu da BMW-ova strategija daje prednost finansijama u odnosu na inovacije, te da bi mogla dovesti to kreiranja nekonkurentnih proizvoda. Henle smatra da to neće biti slučaj sa BMW-om. „Mi nećemo praviti kompromise u vezi sa bilo čim što bi moglo da utiče na kupca“, rekao je on.\nBMW-ov recept suprotan Mercedesovom i Audijevom\nBMW je već neuspešno eksperimentisao kada je reč o čisto električnim modelima na za to posebno osmišljenoj arhitekturi, kada je i3 pristigao 2013. Bavarski proizvođač kaže da neće nastavljati sa skupom konstrukcijom i3 kod budućih elektromobila.\nProšlog novembra, Cipse je isticao vrline opreznog pristupa koji praktikuje BMW grupa, ocenjujući ga kao faktor diferencijacije u odnosu na konkurenciju. „Mi ne verujemo da je neophodno imati specijalizovanu platformu da bismo postigli željene karakteristike proizvoda“, rekao je šef BMW-a. „Umesto toga, možete ostvariti željeno uz pomoć inteligentne platforme koja ispunjava sve zahteve.“\nMatična kompanija Audija, Volkswagen grupa, zauzela je drugačiji pristup. Inženjeri mogu da iskoriste prednosti slobode u razvoju jedinstvenih karakteristika za Audijevu PPE EV arhitekturu, uključujući i 800-vatni sistem koji smanjuje masu, štedi na prostoru i omogućava „ultrabrzo“ punjenje. U međuvremenu, Mercedes razvija EVA2 platformu, koja će činiti osnovu za buduću EQS limuzinu. U redu, ali Mercedes i Audi će morati u isto vreme da računaju da dobru prodaju da bi povratili bar deo (ogromnih) investicija, i tu se nameće pitanje, da li će u tome i uspeti?\nS aspekta logike BMW-a, s druge strane, njegovi rivali ne bi trebalo da se zamajavaju platformama specijalno razvijenim za električni pogon, posebno iz razloga što Cipse smatra da integralna platforma ne dolazi sa bilo kakvim nedostacima, poput ograničene autonomije. „Nema potrebe za pravljenjem kompromisa ukoliko sve planirate na vreme. Ja verujem da bi činjenica da nam nije potrebna specijalizovana EV platforma, mogla da bude jedinstven prodajni adut“.\nBMW-ov stav vezan za električne arhitekture bi po nekima mogao da bude kratkoročan, posebno iz razloga što EU namerava da se reši zavisnosti od uvoza fosilnih goriva, koji doprinose klimatskim promenama. Evropska unija planira da bude „karbon neutralna“ do 2050. Da bi se ovo postiglo, rekla je u decembru nova predsednica Evropske komisije, Ursula fon der Lejen, u planu su oštriji ciljevi vezani za flotnu emisiju 2030.\ntags: audi električni automobili EV Mercedes-Benz Plug-in hybrid\nprevious BMW Serije 4 se sprema da uđe u igru tokom leta\nnext Aktuelno: Fabrika Tesle u Nemačkoj nailazi na novu prepreku\nGreat Wall razvija terenca s V6 motorom koji će se zvati Tank 600\n06/07/2021 - 15:07\nČak 81% prodatih novih automobila su beli, sivi, crni ili srebrni\n17/12/2020 - 13:09


SNS ODLUČIO: Beogradski izbori bez vanrednih parlamentarnih - Nova Borba\nSNS ODLUČIO: Beogradski izbori bez vanrednih parlamentarnih\nNa sednici Predsedništva Srpske napredne stranke odlučeno je da se beogradski izbori održe bez vanrednih parlamentarnih izbora, rekao je predsednik te stranke Aleksandar Vučić.\nAleksandar Vučić, posle sednice Predsedništva SNS-a koja je bila zatvorena za javnost, rekao je da Predsedništvo nije podržalo raspisivanje vanrednih parlamentarnih izbora.\nVučić je, u obraćanju novinarima posle sednice, rekao da je zahvalan vrhu stranke što je gotovo jednoglasno, sa dva glasa protiv, prihvatio njegov stav da je državni i nacionalni interes važniji od stranačkog.\nIstakao je da je više od polovine ljudi koji su danas govorili na sednici Predsedništva govorilo o potrebi da se spoje beogradski i vanredni parlamentarni izbori.\nIpak, rekao je da je zadovoljan što su prihvatili njegov predlog i dodao da su za vanredne izbore na kraju glasali samo Milenko Jovanov i Marija Obradović.\n"Svom snagom za pobedu u Beogradu"\nLider SNS-a naveo je da je Predsedništvo te stranke donelo odluku da se svom snagom, odlučnošću i hrabrošću bori za pobedu na beogradskim izborima, a da se ne podrži održavanje vanrednih parlamentarnih izbora, uprkos činjenici da je u samoj raspravi bio jednak ili nešto veći broj ljudi za raspisivanje vanrednih parlamentarnih izbora.\nVučić je naveo i da će se lista za Beograd zvati "Aleksandar Vučić – Zato što volimo Beograd" i istakao da će najviše na toj listi biti novih ljudi, koji nisu članovi nijedne stranke, kao i ljudi koji su uradili veliki posao u Beogradu.\nNa listi, kako je rekao, neće biti nikoga iz republičke vlade, njegovog kabineta, a biće, dodao je, "ugledni Beograđani, ljudi koji imaju hrabrost da se suprotstave onima koji bi da ruše grad i da nastave da pljačkaju".\n"Išlo se sa ljudima za koje sam uveren da će dobiti poverenje Beograđana", rekao je Vučić i dodao da će biti sportista, ljudi iz kulture, profesora i drugih uglednih ljudi Beograda.\nIstakao je da na listi neće biti stranačkih oznaka niti imena stranke, jer žele da se ljudi opredeljuju na osnovu rezultata.


KK ,,Topola'' upisala prvu pobedu - Moja Backa Topola\nKK ,,Topola“ upisala prvu pobedu\n08/10/2018\tSport Ostavi komentar 266 Pregleda Izvor: mojabackatopola.rs\nVikenda koji je za nama startovalo je prvenstvo Prve srpske lige-sever u košarci. Nakon ubedljivog poraza na otvaranju sezone u susretu sa jednim od najvećih favorita za osvajanje prvog mesta- ekipom Mladost Veternik, gde je trener Topole Mikloš Benčik na raspolaganju imao samo četvoricu prvotimaca, a ostatak tima su činili kadeti na gostovanju u Futogu, košarkaši Topole su na premijeri pred svojim navijačima dočekali uvek neugodnog protivnika, ekipu Srema iz Sremske Mitrovice, i upisali prvu pobedu u ovogodišnjem prvenstvu.\nPosle velike i iscrpljujuće borbe tokom svih 40 minuta igre Topolčani su slavili sa 80:76. Obema ekipama je pripalo po jedno poluvreme, gostima prvo, a domaćinu drugo. Dosta stegnuto su izabranici Mikloša Benčika ušli u ovaj susret pa je posle 3 minuta igre rezultat na semaforu glasio 0:7. Jedini raspoložen kod domaćina u prvih 20 minuta igre bio je Ognjen Prlja koji je od prvih 17 koševa svog tima sam ubacio 16. Najviše zahvaljujući njemu Srem je na poluvremenu imao svega 4 poena viška (35:39).\nU drugih 20 minuta igre razigrao se i ostatak ekipe iz Bačke Topole, pre svega jedan od najiskusnijih Radoš Vukolić, koji je ubacio 4 trojke u drugom poluvremenu, najznačajniju i najvredniju na 30 sekundi pre kraja meča.\nTreći period igre bio je i najbolji period domaćeg sastava koji su rešili u svoju korist rezultatom 24:13 i tako pred poslednji period stekli solidnih 7 poena prednosti (59:52).\nNa dva minuta do kraja činilo se da će ekipa Topole rutinski privesti utakmicu kraju, međutim sudija Knežić iz Vrbasa dosuđuje tehničku Sekerešu, igraču domaćih. Posle dosuđenog faula i Mitrovčani koriste tri slobodna bacanja i napad pa na minut pre kraja utakmice dolaze na svega -2 (75:73). U sledećem napadu Vukolić postiže trojku za ekipu Topole i tako pokopava sve nade gostiju da mogu iz Bačke Topole da se kući vrate pevajući. Nakon završetka utakmice domaći košarkaši su burno proslavili prvenac u ovogodišnjem prvensvu na centru terena.\nNajefikasniji u pobedničkom timu bio je Ognjen Prlja sa 21 poenom, a poen manje ubacio je Radoš Vukolić (4 trojke). U ekipi Srema sa 27 postignutih poena istakli su se veteran Đorđo Đorđić i Ivanović.\nKošarkaši Topole u narednom, 3. kolu Prve srpske lige-sever gostuju u Pančevu gde će snage odmeriti sa ekipom Kris Krosa, a u međuvremenu u sredu 10.10.2018. ih očekuje kup utakmica u Novom Bečeju protiv ekipe Jedinstva gde će, po rečima trenera Benčika, šansu dobiti igrači sa manjom minutažom i kadeti bačkotopolskog košarkaškog kluba.


Ako i dalje koristite XP pročitajte ove savete! - Grocka Info\nNaslovna Vesti Brze vesti Ako i dalje koristite XP pročitajte ove savete!\nWindows XP nikada nije postao tinejdžer – nakon 12 godina je izgubio podršku Microsofta izvanično je penzionisan. To znači da, od 8. aprila, kada je povčena podrška za Windows XP, taj sistem više neće primati nove nadogradnje, poboljšanja stabilnosti, dopune softvera i druge dopune koje su bile važne za njegovo funkcionisanje.\nNa Windowsu XP uglavnom se koristit IE8, a kako je danas aktuelna verzija Internet Explorer 11 jasno vam je koliko je “Osmica” prevaziđena. Internet pregledač IS8 ostaće na poslednjoj ispravci, koja je stigla 8. aprila, što znači i da neće biti u mogućnosti da isprati neke od modernih funkcija koje sajtovi svakodnevno dobijaju i da će biti podložan eventualnim napadima. Pregledači drugih kompanija, koji se mogu naći za XP još uvek, uglavnom će nastaviti da pružaju podršku za taj OS, pa bi bilo zgodno da razmislite o njihovoj primeni.\nMožda vam ovaj savet zvuči kao “šta pričaju ovi”, ali proverite za svaki slučaj da li je FireWall uključen i ukoliko nije – aktivirajte ga! Začudili biste se koliko ljudi tokom instalacije nekog programa ili igre isključi FireWall i onda zaboravi da ga uključi.\nMicrosoft je sa poslednjim Update 1 sistemom nadogradio Windows 8.1 koji sada miša, tastaturu i korisničke želje stavlja u prvi plan. Sve ono što su korisnici kritikovali u “Osmici” Microsoft je konačno sa novom nadogradnjom ispeglao, izbacio, preradio i učinio dostupnijim “klasičnim” korisnicima, koji Windows koriste na desktop sistemu, bez “touch” funkcije.\nPrethodni tekstOPET: Parada ponosa 31. maja u Beogradu\nSledeći tekstTOTALNO RAZOTKRIVEN: Nove laži pudaračkog “novinara”!


Posebna pogodnost i ponuda u rođendanskoj nedelji Er Srbije, popusti na avio-karte – Plodna Zemlja\nPovodom osme godišnjice, Er Srbija je za svoje putnike pripremila pogodnosti i specijalnu ponudu u rođendanskoj nedelji. Svi putnici koji slave rođendan u periodu od 25. do 31. oktobra moći će da ostvare popust prilikom kupovine avio-karte, srazmeran broju njihovih godina.\nKako bi putnici ostvarili pravo na rođendanski popust, potrebno je da se registruju putem LINKA. Tom prilikom se dobija jedinstveni promo-kod, koji se može iskoristiti za kupovinu avio-karte do 7. novembra 2021. i za putovanja do juna 2022. godine. Ponuda važi za sve destinacije u mreži Er Srbije.\nNa dan rođendana kompanije, 26. oktobra, svi putnici će na letovima dobiti poznatu i omiljenu poslasticu Er Srbije – tradicionalnu srpsku orasnicu i stilizovane zaštitne maske za lice. Takođe, očekuju ih i popusti na niz dodatnih usluga, prilikom kupovine putem veb-sajta i mobilne aplikacije Er Srbije.\n„Ponosni smo što proslavljamo osmu godinu poslovanja pod imenom Er Srbija, kao lider u regionu. Slavimo još jednu godišnjicu sa našim putnicima i nadamo se da će im se dopasti sve što smo pripremili za njih u rođendanskoj nedelji. Zahvalni smo na poverenju koje su nam ukazali tokom prethodnih godina, a pogotovo u proteklom periodu i specifičnim okolnostima prouzrokovanim pandemijom COVID-19. Nastavićemo da se trudimo, unapređujemo na svim poljima i prilagođavamo promenama, kako bismo im uvek pružili vrhunsku uslugu,“ izjavio je generalni direktor Er Srbije Dankan Nejsmit.\nPre osam godina, 26. oktobra 2013. avion Er Srbije, erbas A319 „Novak Đoković” poleteo je iz Beograda za Abu Dabi, otvarajući novo poglavlje srpskog civilnog vazduhoplovstva. U junu ove godine, obeležen je još jedan značajan jubilej – 94 godine od osnivanja prve nacionalne avio-kompanije Aeroput čiju slavnu tradiciju Er Srbija baštini.\nTagoviAvio karte Er Srbija Popust\nDo srpskih banja i jezera “Lastinim” redovnim MEĐUGRADSKIM prevozom, ovo su linije i polasci\nPROŠIRENA Kod-šer saradnja ER SRBIJE i AEROFLOTA Veći izobr i fleksibilnost organizacije putovanja i povezivanje preko matičnih aerodroma Er Srbije i Aeroflota\nEr Srbija u zimskoj sezoni povećava frekvenciju regionalnog saobraćaja ka ZAGREBU i LJUBLJANI\nER SRBIJA tokom letnje sezone obavila 1.100 povratnih čarter letova i prevezla više od 140.000 putnika


U Crnoj Gori počelo snimanje druge sezone serije Besa - PV Informer U Crnoj Gori počelo snimanje druge sezone serije Besa - PV Informer\n2 meseca pre 280 pregleda Izvor: cdm.me\nPrva klapa dugo očekivanog nastavka serije “Besa” pala je nedavno na odabranim lokacijama u Crnoj Gori, i tako najavila novi ciklus gledanog, intrigantnog i hvaljenog TV projekta.\nPriča o porodici i značaju date riječi, prema originalnoj ideji Srđana Šapera, postala je regionalni, ali i međunarodno visoko vrednovan serijal.\nKreatori novih deset epizoda su popularni britanski scenarista Toni Džordan i Igor Stoimenov, dok su scenaristi, pored Stoimenova, Mladen Matičević i Vuk Ršumović. Planirano je da režiju potpiše više reditelja, a Nikola Ljuca zadužen je za crnogorsku liniju priče. Autor muzike ponovo je Nemanja Mosurović, a direktor fotografije je Radan Popović.\n“U drugoj sezoni, osim sudbinama glavnih likova Uroša, Dardana i Petrita, bavićemo se i likovima koji su imali manje prostora, a tu prije svega mislimo na Luku (Milan Marić), Dritona Berišu (Jon Raci) i Iljira Sokoljija (Tristan Halilaj). Jedan od glavnih pokretača radnje biće sukob modernog i tradicionalnog. Dolazi novo vrijeme i nove generacije koje ne drže previše do tradicije i date riječi”, otkriva za “TV Novosti” koautor i scenarista Igor Stoimenov.\nDirektorka produkcijske kuće “Adrenalin” Tea Korolija najavljuje da će ekipa poslije Crne Gore snimati u Beogradu nakon novogodišnjih praznika, a otići će i van granica našeg regiona. Kako “TV Novosti” saznaju, nastavak “Bese” biće sniman ne samo u Crnoj Gori i Srbiji, već i u Hrvatskoj, Albaniji i Estoniji.\n5.641.935 otvorena članka


Beta 16. juna 2021. 08:30\nRadnici fabrike Fijat plastik danas su nastavili štrajk zbog smanjenja zarada od početka ove godine, saopštio je Samostalni sindikat te fabrike.\nKako se navodi, štrajk se nastavlja posle „brojnih nezakonitih postupaka poslodavca uperenih protiv štrajka i štrajkača“.\n„Kompanija Fijat plastik iz Kragujevca, inače korisnik svih mogućih državnih subvencija, usred štrajka poslala je radnike na prinudni odmor, uključujući članove štrajkačkog odbora“, saopštio je sindikat.\nOni su na prinudni odmor otišli i bez rešenja, a kako navode u sindikatu, „kradom“ je izmešten deo proizvodnje u drugu kompaniju i time veštački kreiran potencijalni tehnološki višak.\nTo je uradjeno „u cilju zastrašivanja radnika koji su u štrajku“ i bez obaveštavanja reprezentativnog sindikata, što je grubo i višestruko kršenje Zakona o radu i Zakona o štrajku.\n„Kao što smo i upozoravali, tim putem kreću i drugi brojni strani investitori, masovno kršeći zakone Republike Srbije i inače smanjena prava radnika, a sve zbog ćutanja nadležnih institucija, šire javnosti, čak i sindikalne“, dodaje se u saopštenju.\nOni su naveli da očekuju da će nadležni organi „smoći snage da stanu na put bahatosti i bezakonju krupnog stranog investitora“ kako takvo ponašanje prema radnicima u Srbiji ne bi postalo pravilo.


RTCG - Radio Televizija Crne Gore - Nacionalni javni servis :: Društvo :: Odgovoran odnos novog rukovodstva policije prema manjinama\nĐELJOŠAJ PORUČIO 23. 05. 2019. 16:55 >> 16:58 0\nOdgovoran odnos novog rukovodstva policije prema manjinama\nNovo rukovodstvo policije ima izuzetno odgovoran i senzibilan odnos prema manjinskim narodima, ocijenio je predsjednik Savjeta za građansku kontrolu rada policije, Aleksandar Zeković, u razgovoru sa predsjednikom opštine Tuzi Nikom Đeljošajem.\nKako je saopšteno iz Savjeta, razgovarano je o bezbjednosti građana Tuzi, komunikaciji i saradnji opštine sa Upravom policije, poštovanju ljudskih prava i sloboda građana Tuzi kada je riječ o postupanju policije i primjeni policijskih ovlašćenja, kao i o mogućoj programskoj saradnji Savjeta i opštine Tuzi.\n„Zajednički je prepoznata potreba da se nastavi sa aktivnostima u vezi sa djelotvornim učešćem lokalnog stanovništva, posebno Albanaca, u sastavu i radu policije što je u skladu sa domaćim i međunarodnim standardima“, kaže se u saopštenju.\nU tom pravcu je, kako se navodi, prepoznata i potreba da se doprinosi kontinuiranom obrazovanju pripadnika albanske i drugih manjina koji su kvalifikovani za policijske i druge bezbjednosne poslove.\nĐeljoshaj je uvažio preporuku Savjeta da opština Tuzi podstakne i podrži interesovanje mladih sa područja Malesije za policijsko obrazovanje i kasniji rad u policiji, kroz uvođenje motivacionog stipendisjkog programa.\nTo je, kako je ocijenjeno, jedini održivi način dugoročnog ostvarivanja cilja o adekvatnom učešću pripadnika manjina u policijskoj organizaciji.\nĐeljošaj je najavio da će od naredne godine početi stipendije, kako bi se kod mladih iz Malesije povećalo interesovanje za rad u bezbjednosnom sektoru.\n„Iz Savjeta je ukazano da je država Crna Gora osigurala različite mjere afirmativne akcije prema pripadnicima manjina“, kaže se u saopštenju.\nNavodi se da je Đeljošaj istakao korektan odnos sa starješinama policije i da se građani pohvalno odnose na postupanje policije na gradskom području opštine.\nRazgovarano je o mogućnostima daljeg unaprjeđenja komunikacije između lokalnog stanovništva i Uprave policije, posebno na pograničnim područjima kako bi se i tamo postupanje poboljšalo kao i povećalo radno angažovanje albanski govorećeg stanovništva u graničnoj policiji.\nZeković je kazao da „novo rukovodstvo policije na čelu sa direktrom Veselinom Veljovićem ima izuzetno odgovoran i senzibilan odnos prema manjinskim narodima, i da je fokus njegove pažnje na služenje zajednici“.\nOn je rekao te da Savjet vjeruje u punu podršku kako bi se nastavilo jačanje partnerstva Policije sa lokalnom zajednicom i izgradila njena puna dostupnost građanima.


operativni sistem Архиве - Page 4 of 5 - INFORMACIJA JE KAPITAL - Capital.ba\nWindows 8 iznevjerio očekivanja\nnov 21. 2012. 10:23 Nema komentara\nNJUJORK, Izgleda da u Microsoftu nisu zadovoljni početkom prodaje nove verzije njihovog operativnog sistema.\nMicrosoft tuže zbog novog tableta\nnov 16. 2012. 07:00 Nema komentara\nLOS ANĐELES, Andrew Sokolowski, advokat iz Los Anđelesa je tužio Microsoft.\nOdlična prodaja “Vindousa 8”\nokt 31. 2012. 07:50 Nema komentara\nREDMOND, Direktor “Majkrosofta” Stiv Bolmer izjavio je juče da je prodaja novog operativnog sistema “Vindous 8” impresivna, pošto ga je preuzelo već četiri miliona korisnika od kada je ponuđen na …\nWindows 8 konačno stigao\nokt 26. 2012. 09:20 Nema komentara\nNJUJORK, Više od godinu dana se čekalo na najnoviji Windows, osmi po redu.\nMountain Lion već stvara probleme\navg 08. 2012. 19:10 Nema komentara\nNJUJORK, Dobar dio korisnika počeo je da se žali da im novi Mac OS X 10.8 prebrzo prazni bateriju Mac prenosnika.\nGejmeri kritikuju Windows 8\njul 30. 2012. 13:03 Nema komentara\nNJUJORK, Direktor Valvea Gejb Njuvel javno je kritikovao novi operativni sistem iz Microsofta.\nWindows 8 se podiže duplo brže\njul 09. 2012. 17:06 Nema komentara\nNJUJORK, Proći će još neko vrijeme prije nego što Microsoft tržištu ponudi konačnu verziju svog novog operativnog sistema oznake Windows 8.\nNokija ima plan B\njul 03. 2012. 16:37 Nema komentara\nHELSINKI, Prelaskom sa Symbiana na Windows Phone operativni sistem, Nokija je napravila veliku promjenu u strategiji.\njun 20. 2012. 07:30 Nema komentara\nLOS ANĐELES, Microsoft je predstavio svoj taktilni tablet uređaj Surface, koji će pokretati operativni sistem te kompanije.\nPredstavljena nova probna verzija „Vindousa 8“\njun 02. 2012. 10:28 Nema komentara\nLONDON, „Majkrosoft“ je korisnicima ponudio na preuzimanje do sada najkompletniju verziju operativnog sistema „Vindous 8“, sa desetinama hiljada poboljšanja i najvažnijim redizajnom interfejsa od „Vindousa 95“.\nmaj 25. 2012. 07:30 Nema komentara\nVAŠINGTON, Američki sud je dao za pravo “Google”, koga je “Oracle” optužio za ilegalno korišćenje njegovog programskog jezika “jave” za svoj operativni sistem “android”, prenijeli su juče francuski elektronski mediji.\nmaj 09. 2012. 07:50 Nema komentara\nVAŠINGTON, Porota koja vodi proces “Oracle-a” protiv “Google-a” konstatovala je da je “Google” kriv za kršenje autorskih prava, ali nije mogao da odluči da li je taj veb pretraživač “zaštićen” …\nPrvi tablet za gejmere\nmaj 07. 2012. 18:09 Nema komentara\nNJUJORK, U posljednje vrijeme viđeno je nekoliko telefona i tableta sa operativnim sistemom Android 4.0 Ice Cream Sandwich, ali ne i tablet za gejmere.\nNovi operativni sistem za Blackberry\nmaj 03. 2012. 08:00 Nema komentara\nORLANDO, Kompanija RIM, koja proizvodi Blekberi mobilne telefone, najzad je predstavila dugo očekivani Blackberry 10 operativni sistem, sa kojim se nada da bi mogla da se uspješno vrati na visoku …


Vreme 1522 - Slovacka – Restart sistema: Obicni ljudi\n<< VREME | BR 1522 | 5. MART 2020.\nSlovačka – Restart sistema >\n"Probudili smo uspavanog zmaja", bile su prve reči pobednika parlamentarnih izbora u Slovačkoj i budućeg premijera Igora Matoviča, nakon što je njegov pokret desnog centra Obični ljudi i nezavisne ličnosti (OlaNO) neočekivano osvojio više od 25 odsto glasova. U tome ne bi bilo ničeg neobičnog da svega četiri nedelje pre izbora OlaNO nije imao tek nešto preko osam odsto podrške.\nOslanjajući se na rasprostranjeno nezadovoljstvo građana aktuelnom političkom scenom i vešto kombinujući nesporni politički i komunikacijski talenat sa imidžom neokaljanog borca protiv korupcije koji ukazuje na brojna nepočinstva vladajućih struktura u Slovačkoj, Igor Matovič (47) učinio je nešto što se donedavno smatralo nemogućom misijom – da porazi moćnu levičarsku, populističku stranku SMER–Socijaldemokratija, koja je dominirala slovačkom politikom gotovo deceniju i po, a na čijem čelu se nalazi bivši premijer Robert Fico. Prema zvaničnim rezultatima, Ficova stranka završila je na drugom mestu sa osvojenih 18,2 odsto glasova.\nIgor Matovič (rođen 11. maja 1973. u Trnavi) slovački je političar i biznismen u oblasti izdavaštva. Za narodnog poslanika bio je biran u nekoliko skupštinskih saziva, u kontinuitetu od 2010. godine. Osnivač je i predsednik pokreta Obični ljudi i nezavisne ličnosti.\nTokom 2002. godine osnovao je izdavačku kuću Regionpress, da bi posle pet godina kompaniju prepisao na svoju suprugu Pavlinu. Ova izdavačka kuća danas objavljuje tridesetak regionalnih nedeljnih izdanja širom Slovačke.\nU politici se istakao kao oštar kritičar i vlasti i opozicije. Na veb-stranici pokreta Obični ljudi može se naći i spisak od 24 funkcionera "koji su podneli ostavke zbog našeg pritiska".\nSebe opisuje kao čoveka koji se "godinama bori protiv političara koji ne služe ljudima već mafiji i oligarsima". Diplomirao je na Fakultetu za menadžment, odsek za finansijski menadžment, na Univerzitetu Komenski u Bratislavi.\nIgor Matovič je svoj uspeh na izborima dobrim delom ostvario zahvaljujući pronicljivom političkom nastupu i retorici sa izraženim primesama antisistemskog populizma. Time je uspeo da mobiliše veliki broj neodlučnih birača i onih koji su, kako navodi list na engleskom "Slovak spektejtor", "ljudi koji ne veruju državi i koji su korupciju percipirali kao najvažniji problem u zemlji". "Tokom svoje desetogodišnje karijere u politici, Matovič je vodio izrazitu anti-SMER i anti-Fico kampanju, a bilo je i više incidenata koji su krasili (medijske) naslove", navodi ovaj list.\nJedan od najupečatljivijih trenutaka u izbornoj kampanji bio je njegov odlazak na francusku rivijeru, u Kan, gde je na kapiju vile bivšeg slovačkog ministra finansija i transporta zalepio plakat na kome je pisalo "Vlasništvo Republike Slovačke". Time je jasno stavio do znanja kakvo ima mišljenje o stečenom bogatstvu brojnih pripadnika vladajuće političke i ekonomske elite u zemlji.\nMatovič je u javnim nastupima vodeće pripadnike partije SMER–Socijaldemokratija pozdravljao sa "Bonjour Mafia", a upravo takvu njegovu javno proklamovanu odlučnost da se upusti u borbu sa kriminalom i korupcijom, pozitivno su percipirali slovački birači. Oni su se faktički neposredno uoči izbora opredelili za Obične ljude, poverovavši da taj pokret jedini ima realnu šansu da porazi vladajući SMER-SD.\nAnalitičari u Slovačkoj slažu se u oceni da je pobeda Igora Matoviča "pobeda opozicionih snaga, ali da karakter njegovog pokreta, sastav kandidata za poslanike, kao i način političke borbe i dalje predstavljaju antisistemski glas", navodi liberalni slovački dnevni list SME.\nJedna je stvar što je pokret Obični ljudi porazio najmoćniju političku partiju u modernoj istoriji Slovačke. Ali je "OlaNO zemljotres" istovremeno u potpunosti izmenio čitav politički pejzaž u Slovačkoj: od tri koalicione partije u dosadašnjoj vladi, dve nisu uspele ni cenzus da pređu, a prvi put od pada komunizma u Slovačkoj ni brojna mađarska manjina neće imati svoje predstavnike u parlamentu.\nTeške posledice osetila je i liberalno-građanska i konzervativna demohrišćanska opozicija, čiji predstavnici takođe nisu uspeli da pređu cenzus. Tako će novi parlament u Slovačkoj imati svega šest stranaka, od kojih čak četiri desnog centra, koje bi u konačnici i mogle da formiraju komotnu većinsku vladu.\nIgor Matovič je izjavio da je njegov cilj što šira podrška u parlamentu kako bi se sprovele neophodne reforme, "uključujući i pravosuđe", ali da će za ukupnu realizaciju njegove politike biti neophodni i konkretni resursi: "Mi smo autentični antikorupcijski pokret koji je ušao u politiku da bi iskorenio korupciju, a za to vam je potrebno ministarstvo unutrašnjih poslova."\nNjegovu pobedu, takođe, umnogome potkrepljuje i relativno visok odziv građana na proteklim izborima, jer je na birališta izašlo 65,80 odsto glasača. Slovački mediji, međutim, ukazuju da niko sa sigurnošću ne može da kaže kakav će premijer biti Matovič. "Kakva će biti njegova vlada? Da li će imati desničarski ili levičarski ekonomski program? Šta će učiniti sa školama ili zdravstvom?", pitaju se "Hospodarske novine".\nSlovačka je na neki način postala još jedna od zemalja na Starom kontinentu čiji građani su se suštinski pobunili protiv postojećeg sistema i establišmenta, koji su izgubili poverenje u tradicionalne političke partije. Tektonske promene u Evropi, koje menjaju postojeći politički pejzaž, već su viđene u drugim evropskim zemljama nakon snažnih rezultata antisistemskih partija potpuno različitih ideoloških usmerenja i njihovih lidera: u Francuskoj (Nacionalni front), Nemačkoj (Alternativa za Nemačku), Ukrajini (pokret Sluga naroda predsednika Vladimira Zelenskog), Italiji (Pet zvezdica, Severna liga), Grčkoj (Siriza, Zlatna zora), Španiji (Podemos), Austriji (Slobodarska partija) itd.\nPrvi vesnik ove strukturne promene u Slovačkoj bili su predsednički izbori održani prošle godine, na kojima je pobedila advokatica i građanska aktivistkinja Zuzana Čaputova, koja nije imala nikakvog iskustva u visokoj politici ("Novo lice nove politike", "Vreme" br. 1474). Ubedljiva pobeda pokreta Obični ljudi i nezavisne ličnosti nastavak je takvog trenda u ovoj istočnoevropskoj zemlji. Iako je Igor Matovič za sebe govorio da je "(dvorska) luda koja uvek govori istinu, bez obzira na posledice", kao budući premijer moraće da izraste iz te samonametnute uloge "buntovnika" i postane lider koji će zasukati rukave i ispuniti obećanja iz kampanje. On je izjavio da će i kada postane predsednik vlade nastaviti da živi u rodnoj Trnavi, i to bez obezbeđenja.\nGrčka – Nova eskalacija izbegličke krize >\nGeorgios Stamkos i Milica Kosanović\nSirija – Sukob Turske i Rusije >\nEvropska unija – Budžetska kriza >


Koliko će se vlast u Republici Srpskoj do izbora zadužiti niko ne može ni da procijeni. Samo u prva četiri mjeseca ove godine, RS se zadužila za oko 400 miliona konvertibilnih maraka (KM), tvrdi opozicija i upozorava da će RS, ako se ovako nastavi, do izbora bankrotirati.\nLider Demokratskog narodnog pokreta Dragan Čavić tvrdi da postoje veliki problemi u javnim finansijama Republike Srpske, što, kaže, potvrđuje i samo zaduženje u ovoj godini:\nZaduživanje emisijom trezorskih zapisa u toku budžetske godine u RS-u ne smije preći iznos od osam posto redovnih prihoda ostvarenih u prethodnoj budžetskoj godini, podsjeća Lakićeva:\n„To je potpuno jasan signal svim građanima RS-a da na ovaj način Vlada zadužuje RS da kupuje biračko tijelo. Nećemo biti nimalo iznenađeni ukoliko u nekom periodu Vlada ne uzme novi kredit da možda 0,5 posto poveća penzije penzionerima itd. Mislim da taj štos više neće proći kod građana“, konstatuje Đerić.\nEntitetski ministar finansija Zoran Tegeltija ocjene opozicije o stanju duga smatra netačnim i tvrdi da Vlada u potpunosti kontroliše svoja dugovanja. RS nije prezadužena, budžet nije ugrožen i ima prostora za nova zaduženja, kaže Tegeltija.


bpm'online marketing - Extreme doo\nBpm’online marketing je namenjen automatizaciji marketinških aktivnosti kako bi se postigli izvanredni rezultati u generisanju tražnje, identifikovanju potreba potencijalnih korisnika i negovanju interesovanja kako bi ono preraslo u prodajnu priliku.\nPraćenje ponašanja na web-sajtu\nPersonalizovani email marketing\nKonstantan dijalog sa korisnicima\nBpm’online pruža platformu za konstantnu, smislenu i relevantnu komunikaciju sa vašim potencijalnim i postojećim klijentima. Na osnovu preferencija koje ste zabeležili kroz proces komunikacije, možete iskoristiti email alat da pošaljete klijentima personalizovanu poruku, kao i da beležite i analizirate odgovore koje ćete dobiti.\nBpm’online omogućava da, osluškujući svoje korisnike, pružite informacije o onome što je aktuelno i relevantno za datog korisnika, čime se svakako povećava stopa konverzije, ali i sveukupno imidž kompanije koja brine o željama i potrebama svojih potencijalnih i postojećih korisnika.\nBpm’online analitika daje pregled lidova, nivoa angažovanja i efikasnosti svakog od marketing kanala, kako biste svoje odluke o marketing investicijama donosili na osnovu iskustva i činjenica.\nLead menadžment prema najboljoj praksi\nBpm’online sadrži out-of-the-box process za menadžment lidovima koji je potvrđen u praksi, ali i prilagodljiv specifičnim potrebama vaše firme.


Dizajn organizacije i organizaciona struktura | Dr Mile Vasić\nessay topics for 8th graders john lennon essay your favorite place essay problems with population growth essay\nPosted on November 22, 2015 September 7, 2017 by vasic\nU procesu organizovanja, menadžment mora da odredi ciljeve i strateške planove kompanije, kao i da sagleda njene sposobnosti za sprovođenje ovih planskih odluka. Međutim, istovremeno menadžment mora da se koncentriše i na ono što se trenutno zbiva i šta će se dešavati u budućem periodu u okruženju.\nU poziciji u kojoj se planovi i okruženje ukrštaju menadžment donosi odluku kojom se usaglašavaju ciljevi, strateški planovi i mogućnosti kompanije sa faktorima okruženja.\nOvaj prvi korak u pravcu organizovanja, koji se nastavlja na proces planiranja, predstavlja oblikovanje dizajna kompanije. Sistem odnosa koji menadžment kreira u toku procesa organizovanja ispoljava se u vidu organizacione strukture. Ovi shematizovani odnosi predstavljaju okvir koji menadžment izgrađuje u cilju podela i koordinacije poslova članova kompanije. Međutim, pošto su strategija i uslovi okruženja različiti za svaku kompaniju, moguće je izgrađivati organizacionu strukturu i više varijanti.\nDizajn organizacije je izbor organizacione strukture koja odgovara strategiji organizacije i okruženju u kome će članovi organizacije realizovati strategiju. Tako, dizajn organizacije postavlja menadžere u položaj u kome moraju istovremeno da prate šta se događa unutar organizacije, a šta izvan nje. Pojam dizajn organizacije je evoluirao tokom poslednjeg stoleća. Prvobitno su procesi dizajna organizacije bili koncentrisani na interno funkcionisanje organizacije. Četiri kamena temeljca dizajna organizacije – podela posla, podela na sektore, hijerarhija i koordinacija – imaju drugu tradiciju u istoriji menadžmenta. Ovo nije ništa neobično. U eri koja se naziva industrijska revolucija nije bila mala stvar da se bez oslanjanja na bilo kakvo prethodno iskustvo, koga u stvari nije ni bilo, osmislili i napravili kompleksna organizacija.\nOrganizacione strukture preduzeća\nStruktura organizacije podrazumeva način na koji se aktivnosti organizacije dele, grupišu i koordiniraju na relaciji menadžer i radnici, menadžer i menadžer i radnik i radnik. Postoje tri vida formalne strukture sektora organizacije: prema funkciji, prema proizvodu/tržištu, ili matrična.\nFunkcionalna organizacija je najlogičniji i utemeljeni oblik za podelu na sektore. Primenjuju je, uglavnom, male firme koje nude ograničeni broj proizvoda, pošto se ovakvom organizacijom efikasno koriste specijalizovani resursi. Još jedna velika prednost strukture prema funkciji jeste da olakšava posao nadgledanja, pošto je svaki menadžer stručan za mali raspon kvalifikacija. Dalje, struktura prema funkciji omogućuje da se lakše mobličšu ljudi s uskim kvalifikacijama i upute tamo gde su u datom trenutku najpotrebniji.\nS ekspanzijom organizacije, bilo u geografskom smislu ili u pogledu većeg asortimana proizvoda koji izrađuje, pojavljuju se prvi nedostaci strukture prema funkciji. Pošto menadžeri za određene delatnosti moraju da podnose izveštaje centralnoj direkciji, donošenje brzih odluka, kada je to potrebno, veoma je otežano. Funkcionalna struktura često ne dozvoljava utvrđivanje odgovornosti i jednostavno donošenje suda o ostvarenom učinku. Ukoliko novi proizvod ne uspe, ko je za to odgovoran – odeljenje za istraživanje i razvoj, proizvodnja ili marketing. I, konačno, koordinacija delatnosti članova cele organizacije moće da predstavlja veliki problem za top menadžment. Članovi svakog sektora mogu da se osete izolovanim, ili superiornim u odnosu na druge sektore, mogu da se jave problemi kod saradnje između sektora prilikom realizacije ciljeva organizacije. Na primer, sektor za proizvodnju može da se koncentriše na uklapanje u predviđene izdatke i rokove isporuke i zanemari kontrolu kvaliteta. Posledica toga je da će odeljenje za pružanje usluga biti preplavljeno reklamacijama. Ukratko, funkcionalna struktura može da bude nezgodan okvir unutar koga menadžeri moraju da koordiniraju aktivnost radnika.\nOrganizacija prema proizvodu/tržištu, često nazvana i organizacija po diviziji, okuplja u jednu radnu jedinicu sve koji su uključeni u proizvodnju i marketing jednog proizvoda ili grupe srodnih proizvoda, sve one koji se nalaze na određenom području, ili sve koji rade s određenom vrstom klijenata.\nVećina velikih kompanije koje proizvode veliki broj proizvoda, ima organizacionu strukturu prema proizvodu ili tržištu. U jednom trenutku egzistencije sama veličina i raznolikost proizvoda učiniće strukturu prema funkciji nezgrapnom. Kada izdvojenost na sektore kompanije postane i suviše složena da bi se obavljala koordinacija strukture po funkciji, top menadžment će stvoriti delimično autonomne divizije. U svakoj diviziji menadžeri i radnici konstruišu, izrađuju i plasiraju svoje proizvode.\nZa razliku od sektora prema funkciji, divizija liči na zasebno preduzeće. Menadžer divizije prvenstveno se usredsređuje na rad svoje divizije, odgovoran je za profit ili gubitak, a može čak i da se upusti u konkurenciju s drugim jedinicama unutar firme. Međutim, divizija se razlikuje od preduzeće u jednom važnom pogledu: menadžer divizije mora da podnosi izveštaj centralnoj direkciji.\nOrganizacija prema proizvodu/tržištu može da usvoji jednu od tri vrste shema. Najočiglednija je podela prema proizvodu.\nPodelu prema geografskom položaju uglavnom koriste uslužne, finansijske i druge neproizvodne kompanije, kao i kompanije za eksploataciju rudnika i proizvodnju nafte. Teritorijalna organizacije je logična kada je potrebno fabriku locirati što bliže izvoru sirovina, glavnim tržištima ili specijalizovanom osoblju, dok podela prema kupcu polazi od različitih načina na koje potrošači koriste proizvode.\nOrganizaciona struktura po divizijama ima nekoliko prednosti. Pošto su sve aktivnosti, kvalifikacije i stručnost potrebne za proizvodnju i plasman određenog proizvoda grupisane na jednom mestu pod jedinstvenim menadžmentom, celokupan posao se veoma lako koordinira i održava visok radni učinak. Dalje, i kvalitet i brzina donošenja odluka su bolji jer odlučivanje na nivou divizije znači da odluke potiču sa samog izvora, tamo gde se aktivnost obavlja. Istovremeno, smanjen je pritisak na menadžment u centrali, jer menadžeri divizija imaju široka ovlašćenja za rad.\nMeđutim, struktura po divizijama ima i određene mane. Interesi divizije mogu da se postave ispred ciljeva kompanije kao celine. Na primer, pošto revizije u pogledu ostvarenog profita – gubitka mogu da pogode diviziju, njeni rukovodioci mogu da se odluče za kratkoročni dobitak o trošku dugoročne profitabilnsoti. Dalje, troškovi administracije se povećavaju pošto svaka divizija ima sopstveno kancelarijsko osoblje, kao i stručnjake. Ovo podrazumeva udvajanje ljudi s posebnim kvalifikacijama, što se u praksi potvrđuje kao skupo.\nMatrična organizaciona struktura jeste hibrid kojim se kombinuju povoljnosti oba tipa shema, a pri tome izbegavaju njihovi nedostaci. U organizaciji sa matričnom strukturom istovremeno egzistiraju dve vrste struktura. Zato se ona naziva i sistem višekratne komande. Radnici imaju dva šefa – tj. Rade duž dva lanca komandovanja. Jedan lanac je prema delatnosti ili diviziji, a drugi kombinuje ljude iz različitih divizija ili sektora po delatnostima u projekte ili poslovne timove na čijem čelu je menadžer projekta ili grupe koji je ekspert za specijalizovano područje kojim se tim bavi.\nOrganizacije su sve više i više globalne i veliki broj koristi matričnu formu u međunarodnoj aktivnosti. Postoje menadžeri za proizvod ili diviziju, slično organizaciji podeljenoj na divizije, kao i nacionalni menadžer za svaku zemlju u kojoj kompanija posluje. Tako će radnik u diviziji podnositi izveštaj menadžeru divizije u pogledu pitanja vezanih za proizvod, a nacionalnom menadžeru u vezi s političkim pitanjima ili međunarodnim odnosima.\nMada je matrična organizaciona struktura uvek kompleksna, ipak ima svoje prednosti. Ona je vrlo često efikasno sredstvo da se povežu stručnjaci različitih specijalizacija i kvalifikacija potrebni za rešavanje nekog složenog problema. Ovim se problemi oko koordinacije – što opterećuje shemu po delatnosti – svode na minimum pošto je osoblje neophodno za realizaciju projekta na okupu i radi u timu. Postoje i dodatne prednosti: radeći na zajedničkom poslu, ljudi se upoznaju sa zahtevima koji se postavljaju pred njihovim kolegama na drugim radnim mestima i njihovim područjem odgovornosti. Još jedna prednost matrične strukture jeste da organizacija ima smanjene izdatke usled fleksibilnosti: pošto se za svaki projekat tačno određuje broj neophodnih ljudi, nema nepotrebnog udvajanja osoblja.\nProblem je u tome što svi ljudi ne mogu baš najbolje da se prilagode matričnom sistemu. Da bi bili efikasni, članovi tima moraju da budu sposobni za saradnju, da su fleksibilni i da imaju kvalifikacije koje se međusobno dopunjuju. Dalje, osećanje samopouzdanja može da se poljulja kada dođe do pregrupisavanja ljudi pošto se jedan projekat završi i započne sledeći. Konačno, ako hijerarhija nije dovoljno dobro utemeljena, postoji opasnost, prema nekim analitičarima, da konfliktni nalozi i loše definisane odgovornosti sveću ruke menadžerima.\nDa bi se ove prepreke prevazišle, moće se ukazati potreba da ljudi prođu specijalne obuke na kojima bi došli do novih znanja i kvalifikacija ili naučili osnovama međuljudskih odnosa u trenutku kada se privremeno uvodi matrična struktura ili kada se ustali privremena struktura. Da bi zaštitile radnike koji dobro rade u tradicionalnoj strukturi, ali imaju problema da se prilagode matričnoj, veliki broj kompanija ulaže napore da sprovedu prethodnu obuku tih ljudi kako bi po obuci bili upućeni u određene timove.\nOrganizacioni dijagrami su korisni kada treba da se prikaže formalna organizaciona struktura jer se na njima jasno vidi ko je zadužen za koje poslove. Međutim, organizacioni dijagrami ni izbliza ne reflektuju međuljudske odnose koji egzistiraju u praksi, a koji čine neformalnu organizacionu strukturu. To su interpersonalni odnosi koji utiču na odluke unutar organizacije, ali se ne prikazuju u formalnoj shemi kada nisu usklađeni s njom. Na primer, kada je zatrpan poslom, radnik može da se obrati drugom radniku za pomoć, bez posredovanja menadžera, ili radnik u prodaji može da uspostavi kontakt s radnikom u proizvodnji kako bi brže došao do podataka o raspoloživim količinama nekog proizvoda i skratio put zvaničnog sistema informisanja. Neformalni odnosi pomažu članovima organizacije da zadovolje svoje potrebe u pogledu društvenih relacija i da obave posao.\nDelegiranje kao metod prenošenja autoriteta\nJedna od ključnih odluka za organizaciju jeste kako raspodeliti zvanični autoritet duž organizacione strukture. Delegiranje je prenos zvaničnog autoriteta (ovlašćenja) na drugo lice, kao i odgovornost da će se određene aktivnosti obaviti. Potrebno je da menadžeri delegiraju radnicima autoritet, jer se time pospešuje efikasan rad organizacije. Nijedan menadžer ne može sam da obavi ili u potpunosti nadzire sve što se u jednoj organizaciji dešava.\nKada se pravilno primeni, delegiranje ima nekoliko značajnih prednosti. Prvo i najočiglednije jeste to da što više zadataka menadžeri prenesu na druge, to im ostaje više prostora da traže i prihvataju veće obaveze od menadžera na višim nivoima. Tako će menadžeri pokušati da pored rutinskih delegiraju i zadatke koji traže veću angažovanost psihičke prirode i inicijativu i time sebi omoguće da bolje funkcionišu i budu maksimalno produktivni za organizaciju. Delegiranjem se postiće da radnici prihvate odgovornost i da koriste svoju moć rasuđivanja. Pored toga što je ovo i jedna vrsta obuke, što predstavlja veliku prednost delegiranja, time radnici stiču samopouzdanje i preuzimaju inicijativu.\nPrepreke delegiranju potiču iz nesigurnosti i nepreciznosti u pogledu krajnje odgovornosti za realizaciju zadatka – ko je odgovoran: menadžer ili radnik? Menadžeri ne mogu da se oslobode odgovornosti koje imaju prema menadžerima na višim nivoima time što će teške ili neprijatne zadatke delegirati radnicima. Postavka da menadžer uvek odgovara za aktivnost svojih radnika predstavlja činjenicu koja mnoge menadžere sprečava da uđu u rizik delegiranja. Ima i takvih menadžera koji se plaše da će se pokazati da su im radnici veoma dobri, što može da ugrozi njihov lični status. S druge strane, ima radnika koji ne žele da preuzmu odgovornost i rizik. Radije se opredeljuju za to da menadžeri donose odluke. Navedene prepreke mogu se prevazići ukoliko se menadžeri pridržavaju određenih smernica za efikasno delegiranje.\nPraksa delegiranja zahteva kako od menadžera, tako i od radnika da budu krajnje obazrivi u pogledu pravila kojim se regulišu njihovi poslovni odnosi. Delegiranje će se za sve zainteresovane strane biti uspešno ukoliko se izgradi osećanje uzajamnog poverenja. Ovo je još jedna situacija gde etika mnogo utiče na svakodnevne poslovne aktivnosti.\nEfikasno delegiranje podrazumeva spremnost menadžera da radnicima da slobodu da obave delegirani zadatak. Pod ovim se podrazumeva da im se daje sloboda da se rukovode načinom i rešenjem prema sopstvenom izboru, iako je, možda, u suprotnosti s onim za šta bi se menadžer odlučio. Istovremeno se podrazumeva da će tokom procesa rada napraviti izvesne greške, ali ih treba iskoristiti da bi se na njima učilo. Greške ne smeju biti razlog oduzimanja delegiranih prava. To je idealna prilika da se ponudi podrška u vidu obuke.\nDrugi preduslov za delegiranje jeste prisna komunikacija između menadžera i radnika. Menadžeri koji su svesni kakve su sposobnosti njihovih radnika mogu mnogo realnije da prenesu poslove na njih i da korektno odrede šta će ko da radi. Iz toga prirodno proističe da će radnici koji se na ovaj način podstiču da upotrebe sve svoje sposobnosti, pri tom svesni pune podrške svojih menadžera, biti spremni da preuzmu i određeni nivo odgovornosti. Treći preduslov za delegiranje jeste sposobnost menadžera da analizira faktore kao što su ciljevi organizacije, zahtevnost zadataka i sposobnosti radnika.\nDecentrlizacija i delegiranje\nMenadžeri neprestano donose odluke vezane za delegiranje. To je faktor koji uvek postoji u procesu organizovanja. Istovremeno i glavni menadžeri donose odluke o obimu delegiranja koji će se standardno primenjivati unutar celokupne organizacione strukture. Ove odluke su realno planske odluke o praktičnoj organizaciji.\nObim delegiranja zvaničnog autoriteta menadžera unutar celokupne organizacije kreće se u rasponu od decentralizacije do centralizacije. U relativno decentralizovanoj organizaciji znatan deo autoriteta i odgovornosti prenosi se naniže duž organizacione hijerarhije.\nPrednosti decentralizacije su identične prednostima delegiranja: rasterećenje glavnog menadžmenta; donošenje boljih odluka jer potiču s lica mesta; bolja obuka, moral i inicijativa na nižim nivoima i veća fleksibilnsot i brzo donošenje odluka u okruženjima koja se stalno menjaju. Ove prednosti su toliko pozitivne da čoveka dovode u situaciju da pomisli kako je decentralizacije dobra, a centralizacija loša.\nMeđutim, potpuna decentralizacija, bez koordinacije i liderstva s vrha, predstavlja nepoželjno rešenje. Svrha organizacija – efikasna integracija subjedinica radi realizacije organizacionih ciljeva upotrebom strateških planova – ostala bi neostvarena bez određene centralizovane kontrole.\nU velikom broju organizacija u kojima menadžeri razmatraju kako će sprovesti decentralizaciju pitanje od prevashodnog značaja nije da li treba decentralizovati organizaciju, već u kojoj meri to treba uraditi. Pri tome, pomak ka decentralizaciji nije bez izazova. Veća lična odgovornost zahteva obimniju obuku menadžera, a decentralizacija uglavnom podrazumeva dovođenje dodatnog osoblja.\nRazvoj decentralizacije upravljanja poslovanjem preduzeća uslovljen je podelom rada i specijalizacijom kadrova za određene struke i poslove. Zato koncept decentralizacije počinje da se sve intenzivnije primenjuje u uslovima industrijalizacije, kada u poslovanju preduzeća nastaju potrebe za višim nivoima stručnosti u pojedinim područjima rada. Vlasnici preduzeća ili top-menadžeri zbog toga ne mogu centralizovano, odnosno samostalno donositi odluke o ciljevima složenog poslovanja i koordinirati rad stručnjaka različitih kvalifikacionih profila. Jedan od bitnih faktora razvoja decentralizacije upravljanja jeste i razvoj tržišnih kriterijuma privređivanja. Sve snažnija konkurencija na tržištu podstiče preduzeća na što veću racionalnost trošenja sredstava za proizvodnju i korišćenja kadrovskih potencijala. Zato je top-menadžment preduzeća upućen da u proces brige o uspešnosti poslovanja uključi što širi krug stručnih kadrova, a naročito profesionalnih menadžera nadležnih za određeni segment privređivanja.\nPrincipi decentralizacije upravljanja\nUspešno sprovođenje decentralizacije upravljanja preduzećem uslovljeno je uvažavanjem određenih principa prema kojima se uspostavljaju odnosi između top-menadžmenta i menadžera organizacionih jedinica. Ovi principi mogu se svesti na sledeće:\nprecizno definisanje uloge top-menadžmenta,\ncentralizovanje kontrole i merenja učinka menadžera diviziona, odnosno organizacionih jedinica,\nprecizno definisanje nadležnosti organizacionih jedinica i\nuspostavljanje sklada između decentralizacije i centralizacije.\nSvaki od navedenih principa neophodno je posebno uvažavati i skladno ih primenjivati u ukupnom procesu decentralizacije. Da bi se pravilno shvatila neophodnost uvažavanja navedenih principa decentralizacije, potrebno je svaki od njih posebno objasniti.\nDefinisanje uloge top-menadžmenta, kao princip decentralizacije, podrazumeva precizno razgraničenje nadležnosti upravljačkog vrha preduzeća od nadležnosti menadžera organizacionih jedinica, odnosno diviziona. Prilikom formiranja departmana ili diviziona, top-menadžment zadržava u svojoj nadležnosti strateške odluke, a oslobađa se operativnih poslova. Smisao decentralizacije podrazumeva usmeravanje top-menadžmenta na:\nutvrđivanje ciljeva preduzeća kao celine,\nformulisanje strategije poslovanja,\ndefinisanje dugoročnih planova,\nkreiranje globalne poslovne politike preduzeća,\nodređivanje nadležnosti i odgovornosti pojedinih departmana,\nkoordinaciju funkcionisanja organizacionih jedinica, odnosno departmana preduzeća,\nnadzor i kontrolu ukupnog poslovanja preduzeća i slično.\nSprovođenje ovog principa decentralizacije upravljanja omogućuje skladne odnose između menadžera organizacionih jedinica i top-menadžmenta. To podrazumeva da svaki segment organizacione strukture preduzeća ima jasno određenu odgovornost prema upravljačkom vrhu.\nProces organizovanja poslovnih jedinica\nPoslovne jedinice kao segmenti organizacione strukture preduzeća formiraju se na principima decentralizacije upravljačke funkcije. Ovaj proces segmentacije poslovanja preduzeća sprovodi se u cilju povećanja efikasnosti njegovog privređivanja. Sastoji se u “dekomponovanju” organizacione strukture preduzeća na relativno samostalne podsisteme koji predstavljaju poslovno zaokružene celine. To znači da se na nivou ovih poslovnih jedinica može posebno planirati rezultat poslovanja izražen u vidu profita ili neke druge vrste učinka (obima proizvodnje, finansijskog rezultata i sl.).\nKada i zašto menadžment preduzeća organizuje poslovne jedinice?\nOdgovor na ovo pitanje može se naći u oblasti ljudske prirode, odnosno psiholoških karakteristika čoveka. To je, pre svega, motivacija na veće zalaganje u radu ukoliko čovek u tome nalazi i svoj lični interes.\nAko se problem motivacije razmatra na nivou upravljačke funkcije preduzeća, uočiće se snažan podsticaj menadžera poslovnih jedinica. Ukoliko im se poveri nadležnost za odlučivanje o poslovanju diviziona, oni će se više zalagati za njegov uspeh nego u slučaju centralizovanog vođenja preduzeća. Pri tome se poveravanje nadležnosti nužno vezuje sa odgovornošću za rezultate diviziona. Na taj način se doprinosi negovanju internog preduzetništva, jer su divizioni relativno osamostaljene poslovne jedinice, odnosno preduzeća u malom. Zato se menadžer diviziona oseća kao “mali preduzetnik” te se i ponaša preduzetnički. To znači da će, tako motivisan, menadžer poslovne jedinice nastojati da sa što manjim ulaganjem elemenata proizvodnje ostvari što veći profit. U tom cilju on će primenjivati odgovarajuće metode organizovanja poslovanja, kao i druge menadžerske umešnosti. Po tome se i razlikuje menadžer diviziona, kao nosilac dela decentralizovane upravljačke funkcije,od rukovodioca organizacione jedinice u centralizovanom sistemu upravljanja preduzećem.\nDecentralizovanje funkcije menadžmenta primenjuje se da bi se menadžeri poslovnih jedinica podstakli na interno preduzetništvo. To se može, uopšteno, objasniti nastojanjem da se što više doprinese uvećavanju profita preduzeća kao celine. A da bi se to postiglo, neophodno je da se o tome vodi računa u svakom segmentu organizacione strukture preduzeća, pa prema tome u svakoj poslovnoj jedinici.\nOvako posmatrano, poslovne jedinice su segmenti organizacione strukture preduzeća zaduženi za ostvarivanje dela njegovog ukupnog zadatka. A taj ukupni zadatak preduzeća, kao što je poznato, jeste sticanje profita na uloženi kapital. Prema tome, ukupni zadatak preduzeća treba raščlanjavati tako da se u pojedinim delovima organizacione strukture, odnosno u poslovnim jedinicama, mogu meriti profit i uloženi kapital.\nStrategijske poslovne jedinice\nU procesu decentralizacije poslovanja preduzeća često se od pojedinih većih i složenijih segmenata njegove organizacione strukture formiraju strateške poslovne jedinice, koje imaju veoma visok stepen samostalnosti. Na nivou strateških poslovnih jedinica menadžeri planiraju, prate i utvrđuju visinu profita na uloženi kapital. Menadžeri ovih poslovnih jedinica nadležni su i odgovorni za raspolaganje profitom, što znači da mogu da odlučuju o investicionim ulaganjima u svoj razvoj. Ovakve poslovne jedinice nazivaju se i investicioni centri. To podrazumeva da menadžeri ovih segmenata preduzeća mogu da odlučuju o zaduživanju kod banaka i drugih kreditora za iznose potrebnih investicionih ulaganja u razvoj, što se otplaćuje iz profita koji ove jedinice ostvaruju.\nStrategijske poslovne jedinice formiraju se kao grupe diviziona ili drugih organizacionih jedinica, na čijem nivou je moguće donositi strategijske planove. To su nezavisni proizvodno-tržišni segmenti preduzeća, koji funkcionišu kao veoma samostalne poslovne celine. Na nivou ovih strateških poslovnih jedinica formiraju se funkcije marketinga, razvoja, proizvodnje i prodaje, kao i strategijskog planiranja. Ove poslovne jedinice, za razliku od profitnih centara, imaju obeležje plansko-strategijskih organizacionih delova preduzeća.\nFormiranje strategijskih poslovnih jedinica je pojava novijeg datuma, nastala kao rezultat nastojanja da se što više iskoriste prednosti decentralizacije upravljačke funkcije, a posebno funkcije strategijskog planiranja. Na taj način top-menadžment velikih preduzeća prenosi deo svoje nadležnosti u donošenju strategijskih planova na menadžere ovih poslovnih jedinica po kriterijumu uspešnsoti. Top-menadžment preduzeća, formirajući centre odgovornosti, utvrđuje odgovarajuće standarde uspešnosti njihovih menadžera. To se sprovodi u procesu planiranja poslovnih rezultata centara odgovornosti i upoređivanja ostvarenih rezultata sa planiranim.\nOva vrsta poslovnih jedinica predstavlja delove organizacione strukture preduzeća čiji se učinak može posebno utvrditi u vidu profita. To znači da se kao rezultat poslovanja profitnih centara javlja razlika između njihovog ukupnog prihoda i troškova poslovanja uslovljenih obavljanjem zadataka ovih organizacionih jedinica.\nProfitni centri su takvi segmenti organizacione strukture preduzeća, čije je poslovanje usmereno na tržište. U tržišnoj konkurenciji proverava se uspešnost poslovanja ovakvih organizacionih jedinica, što se ogleda u visini profita koji one ostvaruju. Na taj način se proverava i uspešnost menadžera profitnih centara, pa se prema tome utvrđuju njihove zarade.\nPoslovanje profitnih centara ima tri osnovna obeležja:\nrezultat njihovog poslovanja planira se i obračunava u vidu profita,\nu svojoj organizacionoj strukturi imaju poslovne funkcije neophodne za ostvarivanje profita,\noni su relativno samostalni u svom poslovanju.\nProfit, kao rezultat njihovog poslovanja, čini ove vrste organizacionih jedinica tržišno usmerenim segmentima preduzeća. Otuda i njihova sličnost sa preduzećem kao osnovnim organizacionim sistemom tržišne privrede, koji se osniva s ciljem sticanja profita. U tom smislu, na nivou profitnih centara neophodno je planiranje, praćenje i utvrđivanje profita kao neto rezultata poslovanja.


Timok iskoristio kiks Budućnosti: Pobedom vratio se na čelo Srpske lige "Istok" - Glas Zaječara\nHome Sport Timok iskoristio kiks Budućnosti: Pobedom vratio se na čelo Srpske lige „Istok“\nDanas su odigrane šest od deset utakmica 13. kola Srpske lige „Istok“. Fudbaleri Timoka pobedom iskoristili kiks ekipe Budućnosti iz Popovca i vratili se na prvo mesto tabele.\nTimok je danas na svom terenu savladao ekipu Topličanina rezultatom 2:0. Ovom pobedom Timok se vratio na prvo mesto tabele Srpske lige „Istok“, pošto su fudbaleri Budućnosti iz Popovca igrali samo 1:1 na gostovanju u Prahovu, protiv ekipe Dunava.\nTrstenik PPT – Car Konstantin 1:0\nJedinstvo P – Župa 3:0\nU nedelju 18. oktobra sastaju se:\nTimočanin – Radan\nMladost – Rembas\nKablovi – Moravac\nRadnički S – Vlasina\nTimok je sada prvi sa 34 bodova, druga je Budućnost iz Popovca sa dva boda manje, 32, treći su fudbaleri Radničkog iz Svilajnca koji sutra igraju svoj meč 13. kola, sa četvoroplasiranom ekipm Vlasine iz Vlasotinca.\nPrethodni tekstNa 17. Međunarodnom romskom pozorišnom festivalu „Garavde Muja“ u Skoplju biće prikazana video projekcija predstave „Đelem, đelem“\nNaredni tekstJezero Sovinac: Zaboravljeni biser Timočke krajine


Ovo je snažno oružje protiv ŠIROKOLISNIH korova u kukuruzu!\nColtrane je selektivni sistemični herbizid namenjen za suzbijanje jednogodišnjih višegodišnjih širokolisnih korova u usevu kukuruza.\n„To je nov preparat na našem tržištu, ali su u njemu prisutne dve veoma efikasne aktivne materije za suzbijanje korova u kukuruzu. To su mezotrion i dikamba“, navodi Milan Radović predstavnik za Srem i Mačvu.\nMezotrion rešava problem sa jednogodišnjim širokolisnim korovima, dok kombinacija mezotriona i dikambe dovodi do savršenog rešavanja višegodišnjih najtvrdokornijih širokolisnih korova u kukuruzu. Sinergijom ove dve aktivne materije imamo rešenje za sve širokolisne korove na packetama.\nVreme primene preparata Coltrane je od drugog pa čak do devetog lista kukuruza.\n„Nema više potrebe da proizvođači gledaju da li je to peti ili šesti list, da li se prvi osušio ili nije, da li se broji ili ne broji, dakle imaju prostor da zaštitu urade do devetog lista kukuruza“, naglašava Radović.\nDoza primene preparata je 2l/ha. Coltrane uspešno suzbija sve ekonomski značajne korove pepeljugu, tatulu, palamidu, gorušicu, razne vrste paprika, samonikli suncokret, ambroziju, čičak. Može da se koristi i dvokratno, u prvom tretmanu do četvrtog – petog lista koristiti 1,2 l/haein kasnije još 0,8 l/ha. Na taj način ćemo suzbiti širokolisne korove na vreme.\n„Ukoliko imate packetu koja je niz godina rađena sa jednim preparatom postoji mogućnost da se pojavio jedan korov koji je dominantan, da preparat koji ste koristili nema efekta više na taj korov, Coltrane je rešenje iu tom slučaju“ ističe Radović.\nColtrane veoma uspešno deluje i na packetama na kojima je rađen preparat koji nije imao efekta na korove, kasnije su se pojavili novi korovi, a najveći problem bila je pepeljuga veličine 20cm.\nŽikica Milovanović iz firme ZZ Agronom Prhovo kaže: „Tu je korišćen jedan preparat i bilo je propusta, pojavila se pepeljuga koja nije uništena, tražili smo rešenje za nju. U saradnji sa kompanijom ADAMA i njihovom stručnom službom došli smo do preparata Coltrane sa kojim smo radili zaštitu i efekti se vid.“\nČak i kada vremenske prilike ne dozvoljavaju ulazak u packetu do sedmnog lista Coltrane za 24 sata oslobađa kukuruz od prisustva korova, Trava-Klona 7-10 dana kasnije ona će se osušiti u potpunosti.\n„Ovo je izuzetno važno jer ćemo sačuvati dodatnu vlagu u packeti, sačuvaćemo hranjive materije koje su namenjene za kukuruz, a ne za korovske biljke“, navodi Savo Jovanović, regionalni predstavnik za južni Banat.